Ироқ ҳарбийлари Мўсулни озод қилиш бўйича операцияни бошлашди\n07:46 / 17.10.2016\nИроқ бош вазири Ҳайдар ал-Ободий телемурожаат орқали Мўсулни ИШИД жангариларидан озод қилиш бўйича операция бошланганини маълум қилди. Бу ҳақда РИА “Новости” ахборот агентлиги хабар бермоқда.\nИроқнинг йириклиги бўйича иккинчи шаҳари бўлган Мўсул 2014 йилдан бери террорчилар қўлида қолмоқда. Ироқлик ҳарбийлар бу операцияга узоқ тайёргарчилик кўришди. Маълум қилинишича, террорчиларга қарши 60 мингдан кўпроқ ироқлик ҳарбий курашмоқда. Уларга Ироқ ҳарбий-ҳаво кучлари ва АҚШ артиллерияси кўмак кўрсатмоқда. Ҳарбийларга шунингдек маҳаллий полиция ҳам ёрдам беради.\nАввалроқ маълум қилинганидек, Ироқ ҳарбий-ҳаво кучлари Мўсул аҳолиси устидан минглаб варақалар ташлаб, унинг аҳолисини операция бошланишидан огоҳ этган. Ҳукумат тинч аҳолини ўз уйларида қолиш ва шаҳарнинг очиқ ҳудудларидан узоқроқ бўлишга чақирган.


Уй шароитида оқшом соч турмагини яратамиз » Ўзбекистон янгиликлари – Zamin.uz\n25 февраль 2017, 06:19\nТашқи кўринишимиз нафақат либос ёки макияж, балки соч турмагига ҳам боғлиқ. Тўй ёки базмга шошилиб турганимизда аксарият ҳолатларда гўзаллик салонига боришга улгурмай қоламиз. Бироқ мафтункор кўринишни ҳар биримиз истаймиз.\nАна шундай вазиятларда соч турмаклари бўйича сурат ва видеолар ёрдамга келади. Қуйида романтик ва универсал соч турмагини яратиш усулларига тўхталамиз.\nПлойка ёрдамида енгил жингалак сочлар\n– Сочларимизни ювиб, уларни феннинг совуқ оқими ёрдамида қуритамиз;\n– иссиқликдан ҳимояловчи восита сурамиз;\n– сочларимизни икки қисмга ажратиб, юқори қисмини йиғиб қўямиз;\n– сочнинг бир тутамини ажратиб, мусс сурамиз ва плойкага ўраймиз. Уни вертикал ҳолатда тутиб турамиз. Бир дақиқадан сўнг сочни плойкадан бўшатиб, совишини кутамиз. Шу тарзда пастки соч тутамларининг барчасини ўраб чиқамиз.\n– сочларнинг юқори қисмини бўшатиб, худди юқоридаги каби айлантириб чиқамиз;\n– барча кокиллар ўраб чиқилгандан кейин бошингизни пастга эгиб, сочларингизни қўл билан таранг ва бироз лак сепинг.\nЮқоридаги соч турмагини сочлар учун махсус дазмол ёрдамида ҳам яратиш мумкин.\nАгар сочларингизни бирор қўшимча безак билан бойитмоқчи бўлсангиз, унинг ранги ва услуби кўйлак ва соч турмагига мос тушишига аҳамият қаратинг. Жуда катта безаклардан фойдаланмасликни тавсия этамиз. Бошингиздаги улкан капалак бутун образингизни бузиб, беўхшов кўриниб қолиши мумкин. Диаметри 5—7 сантиметр бўлган кичикроқ безаклар эса жозиба бағишлайди.\nЯнгиликлар » Ҳаёт тарзи » Уй шароитида оқшом соч турмагини яратамиз\n17:47 Баҳорда сочларни парвариш қилиш қоидалари\n15:31 Текис ва силлиқ сочларга эришишнинг 4 усули\n14:11 2017 йилда урфда бўладиган соч турмаклари\n21:32 Гўзалликни бузиб кўрсатувчи соч турмаклари\n00:25 Сочларни енгил жингалак қилишнинг 3 усули\n23:49 Соч тўкилишини тўхтатинг!


Ўзбекистонда яшаётган арман: «Тевос Аршакян ғараз тўла мақоласи учун узр сўраши шарт» » Ўзбекистон янгиликлари – Zamin.uz\nЎзбекистон миллий терма жамоасининг собиқ бош мураббийи Самвел Бабаян футболдан четлаштирилганидан сўнг Арманистоннинг «Armenian Report» нашри ўзбекларни миллатчиликда айблаб, нохолис мақола эълон қилган эди.\nЎзбекистонда яшайдиган арман миллатига мансуб Абдураҳмон Мешаян ушбу мақолага эътироз билдириб чиқди. Унинг ёзганлари шу қадар ҳақиқатга яқинки, Тевос Аршакяннинг бўҳтонлари бамисоли гарддек бўлиб қолади, пуфласа учиб кетади. Қуйида ўзингиз ўқишингиз мумкин.\n«Мен Ўзбекистонда туғилиб ўсганман.\nЧорак асрдан ошиқроқ вақт давомида бу ўлкада яшарканман, бир бора бўлсин менга ё қондошларимизга нисбатан миллатчилик қилинганига гувоҳ бўлмаганман.\nҲеч қайсисидан мол-мулки тортиб олингани, бизнес фаолиятига тўсиқ қўйилгани йўқ ҳанузгача.\nАгар Ўзбекистонда туҳматчи Тевос Аршакян айтаётганидек арманларга кун берилмаётган бўлганида, Артур Григорян ҳеч қачон бокс бўйича жаҳон чемпиони бўлолмаган, Тамарахонимнинг уй музейи ёпиб ташланган, Ареват Григорян миллионлаб ўзбекларнинг энг севимли телебошловчиларидан бирига айланмаган, ана ўша ҳақли равишда футболдан бир умрга четлаштирилган Самвел Бабаяннинг ўзи эса Ўзбекистон миллий терма жамоасини шунча йил бошқармаган бўларди.\nАгар Тевос Аршакян туҳмат қилаётганидек Ўзбекистонда арманиларга тазйиқ кучайиб кетган бўлса, қандай қилиб арманларнинг бири эл суйган ҳофиза, бири телеюлдуз, бири миллий терма жамоанинг бош мураббийи бўлиши мумкин?\nКимнинг қай тилда сўзлашишига эмас, истеъдоди бор-йўқлигига қараб китобга шеърлар киритишига кучли далил бу.\nНа ҳукумат, на халқ арманларга нисбатан тазйиқ ўтказаётганининг, аксинча, энг баланд мансабу мартабаларга эришган ўзбекларнинг ҳам арманиларга миллатчиликни хаёлининг бир бурчагига келтирмай ёрдам қилаётганининг ёрқин далили бу.\nШундай экан, тадбиркор армани тадбиркорлигини, телеюлдуз ўз журналистлигини, мураббий ўз мураббийлигини эмин-эркин амалга ошираётган Ўзбекистонда, шу Ўзбекистон халқига туҳмат қилган Тевос Аршакян ғараз тўла мақоласи учун узр сўраши шарт.\nБунда эса уни қўллаган «қўли узун»ларнинг ҳам, унга қарши «бунт» қилмаган ашаддий футбол фанатларининг ҳам айби салмоқли.\nДунёнинг бошқа мамлакатида қандайлигини билмадим, аммо Ўзбекистонда арманлар, чапаничасига айтсам, маза қилиб яшашяпти.\nДарвоқе, бундан тўққиз йил бурун бир қондошим Ўзбекистондан кўчиб кетди. Қайга кўчганини айтмай қўя қолай. Сотқин, лаганбардор, ўзбекларнинг думи каби лақабларга дучор қилишмасин яна.\nХуллас, ўша қондошимиз, икки йил зўрға дош бериб, бор-йўғини арзон-гаровга сотиб, яна Тошкентга қайтиб келди.\nЯнгиликлар » Жамият » Ўзбекистонда яшаётган арман: «Тевос Аршакян ғараз тўла мақоласи учун узр сўраши шарт»\n11:44 Ўзбекистонда 1,5 мингдан ортиқ мансабдор шахс коррупцияда гумон қилинмоқда\n16:02 Ўзбекистонда 100 минг сўмлик купюра чиқариляптими?!


Донорлар Сурияга гуманитар ёрдам учун 1 миллиард доллар беради\nҚувайтда ўтган Сурияга оид анжуманда донор давлатлар БМТнинг мазкур мамлакатга кўрсатадиган гуманитар ёрдами учун 1 миллиард доллар ажратишга келишиб олди.\nСурияда уч йилдан бери давом этаётган фуқаролар уруши сабабли БМТ донорлардан гуманитар тадбирлар учун 6,5 миллиард доллар маблағ сўраган эди.\nБМТ маълумотига қараганда Суриянинг ўзидагина 10 миллион одам инсонпарварлик ёрдамига муҳтож бўлиб қолган. Бундан ташқари Ливан, Иордания, Туркия ва Ироқда икки миллионга яқин суриялик қочқин бор.\nАнжуманда Қувайт 500, АҚШ 380, Саудия Арабистони ва Қатар 60 миллион доллардан кўмак кўрсатиш мажбуриятини олишди.


ЎзА - Китоб – дунёнинг саккизинчи мўъжизаси\nКитоб – дунёнинг саккизинчи мўъжизаси\n#Мен_китоб_мутолааси_билан_бандман #chellenj ига мулоҳазаларини юборган Ўзбекистон Ёзувчилар уюшмаси аъзоси, шоир Ориф Тўхташ шундай дейди:\n– “Мен ҳаётда нимагаки эришган, нимагаки ақлим етган бўлса, барча-барчасига китоб орқали етишганман” қабилидаги иқрор сўзларни кўп зиёлиларнинг фикр-мулоҳазаларида учратамиз. Қолаверса, дунё илм-фани, адабиёти, маданияти, санъати минг йиллар мобайнида эришган ютуқлар то бизга қадар китоб воситасида етиб келгани ҳам ҳақиқат.\nБизнинг оиламизда ҳам китобга бўлган меҳр ўзгача. Фарзандларимизга ёшига мос китоблар олиб беришга ҳаракат қиламиз. Ҳар куни кечки нонуштадан кейин ўқиган китобларимиз ҳақида бир муддат баҳсга киришамиз.\nБугун дунё аҳолиси саросимада. “Тождор вирус” балоси инсонларни ўз уйига қамади. Бу ҳолатдан ваҳима ясамоқ ножоиз. Ҳаётнинг бизга берилган бир синовидир эҳтимол...\nШундай лаҳзаларда биз оила аъзоларимиз билан севимли машғулотимиз – мутолаага шўнғидик. Айни дамларда мен таниқли адиб ва публицист Хайриддин Султоннинг “Ҳақиқат жамоли” номли янги китобини ўқияпман.\nБу китоб муаллифнинг қирқ йиллик ижодий фаолияти давомида ёзилган мақола, бадиа ва суҳбатларидан саралаб олинган битиклардан таркиб топган. Куюнчаклик кайфиятидаги ҳар бир мақола ва суҳбатни мароқ билан мутолаа қиляпман.\nМуаллиф ушбу китоби орқали адабиётимизнинг забардаст вакиллари ҳаёти ва ижоди ҳақида, шунингдек, муҳим ижтимоий ва ижодий жараёнлар хусусидаги ўз қарашларини маънавий бедорлик кайфиятида қаламга олган. Моҳир ижодкор публицистикадаги ўзига хос услуби ва мавзуга самимият ила ёндашуви орқали ўқувчини китобга “маҳкам боғлайди”.\n13 ёшли қизим Паризода атоқли адибимиз Тоҳир Маликнинг “Алвидо, болалик” қиссалар тўпламини ўқиб тугаллаш арафасида турибди. 9 ёшли ўғлим Бобуржон эса таниқли шоира Зулфия Мўминованинг “Донишманд тошбақанинг кўзойнаги” номли эртак китоби мутолаасида.\nЁзувчи Дени Дидронинг “Кимки китоб ўқишдан тўхтаса, билингки, у фикрлашдан ҳам тўхтабди” деган мулоҳазаси бор. Демак “дунёнинг саккизинчи мўъжизаси” дея эъзозли эътироф қилинадиган китоблар оламига саёҳатларимиз хайрли ва бардавом бўлғай!


Бухгалтер учун халолми?\n21:26 / 06.09.2018 | Мафтуна | 1120\nАссалому алайкум! Ҳурматли устозлар, яқинда ишга кирган эдим. Ойликни бир қисми нақд, ўшани бериш пайти кассир 700 сўм, 900 сўм шунга ўхшаш майда пулларни ўзларига олиб қолар эканла. Бунга ҳамма индамасакан, ман бу пуллар улар учун ҳаром эканини айтмадим, лекин чиройли қилиб ойликни тўлиқ беришларини бир оғиз сўраб қўйдим. Шунда улар ҳаммани олдида мани ноқулай аҳволга солиб қўйдила, индамадим, бу вазият учун ўша ердаги турган одамлар ва ота-онам “нима қилардинг паст кетиб” деб мани айблашди. Шу даражага еттики хато қилдимми деб ўйлаб қолдим. Биламан оғриқли савол, ўзим учун билиб олай бу вазиятда ростдан хато мандан ўтдими?\n- Ва алайкум ассалом! Сиз тўғри иш қилгансиз. Ўша ерда турганларни қанчаси сизи ҳолатингизга тушмайлик деб индамай турган бўлишлари мумкин. Бундай ҳолатда улар ўта оғир гуноҳга қўл урган бўладилар. Яъни бировни норози қилиб ҳаққини ейиш гуноҳига. Халқимизда “Буғдой ўғриси кофир эмас сомон ўғриси кофир” деган мақол бор. Яъни буғдой ўғирлаётган “мен буғдой ўғирлаяпман, ёмон иш қиляпман” деб ўғирлик қилади. Сомон ўғирлаётан эса “Мен ўғирлик қилмаяпман” деб ўғирликни ҳалол санаб қилади. Бундай эътиқод эса шариатимизда куфр ҳисобланади. Валлоҳу аълам!\nДиндан чиққан одам\nНима қилиш кeрак?\nЧақалоқга азон чақириш\nҲомиладор аёл розаси\nНамозда бели очилиб қолиш\nШалом деб сўрашиш\nҚизнинг отаси тўласа\nМОЗОРДАН АЖРАТИЛМАГАН МАСЖИДДА НАМОЗ УКИШ


ИЖТИМОИЙ МАСАЛАЛАРНИ ЎРГАНИШ - Ўзбекистон овози газетаси\nИЖТИМОИЙ МАСАЛАЛАРНИ ЎРГАНИШ\nва муаммоларни бартараф этишда сусткашликка йўл қўйиб бўлмайди\nМамлакатимизда жамиятни ислоҳ этиш ва модернизация қилиш бўйича стратегик вазифаларни ҳал этишда сиёсий партияларнинг иштироки тобора кенгайиб, ҳудудларни ижтимоий-иқтисодий ривожлантиришда халқ депутатлари маҳаллий Кенгашларидаги депутатлик бирлашмаларининг роли ошиб бормоқда. Буни қонунчиликка маҳаллий вакиллик органларининг ваколат ва имкониятларини кенгайтириш бўйича киритилаётган ўзгартишлар, шунингдек, депутатлар ташаббуси билан маҳаллий Кенгашлар сессияларига олиб чиқилаётган муҳим масалалар мисолида ҳам кўриш, хулоса қилиш мумкин.\nСиёсий партиянинг жамият ҳаётида мустаҳкам ўринга эга бўлиши, унинг ғоялари одамларга етиб боришида Сайловолди дастури муҳим аҳамиятга эга, албатта. Ўзбекистон Халқ демократик партиясининг Сайловолди дастурида илгари сурилган муҳим ижтимоий-иқтисодий масалалар ижросини таъминлаш мақсадида партия Марказий Кенгаши томонидан 2015-2019 йилларга мўлжалланган амалий Ҳаракат дастури қабул қилинган.\nУнда энг аввало, партиямиз электорати манфаатларини ҳимоя қилишга қаратилган қатор қонунчилик ташаббуслари билан чиқиш, ҳудудларда аҳолини ўйлантираётган муҳим масалаларга ечим топиш ҳамда мақсадли дастурларнинг ижроси юзасидан депутатлик ва жамоатчилик назоратини олиб бориш, бу борада партия гуруҳлари ишини мувофиқлаштириш масалалари ўз ифодасини топган.\nХўш, бу ишлар қай даражада амалга оширилмоқда? Ҳаракат дастури ижросини таъминлаш бўйича маҳаллий Кенгашлар ва партия ташкилотлари томонидан қандай тажриба тўпланди? Ушбу масалада самарадорликни ошириш учун қайси жиҳатларга эътиборни кучайтириш керак? Мазкур саволларга жавоб топиш мақсадида амалий Ҳаракат дастурининг 2015 йилдаги ижроси таҳлили ҳамда шу борадаги фикр-мулоҳазаларга эътибор қаратдик.\nЎзХДП Марказий Кенгаши Аҳоли бандлиги ва ижтимоий сиёсат масалалари бўлими томонидан берилган маълумотларга қараганда, ўтган йил давомида халқ депутатлари маҳаллий Кенгашлардаги партия гуруҳлари томонидан 189 масала ўрганилиб, шундан 127 масала доимий комиссия йиғилишларида, 87 масала сессияларда муҳокама этилган.\nҚизилгул ҚОСИМОВА, Халқ депутатлари Тошкент вилоят Кенгашидаги ЎзХДП гуруҳи аъзоси:\n— Бугун маҳаллий Кенгашларга партиямиздан сайланган депутатлар олдида турган энг муҳим масалалардан бири — бу Ҳаракат дастурида белгиланган вазифалар ижросини таъминлашда фаол иштирок этишдир. Биз режалаштирилган йўналишларни партия гуруҳи, доимий комиссия ҳамда сессиялар муҳокамасига олиб чиқишда ташаббускор бўлишимиз керак. Шуниси ҳам борки, Ҳаракат дастурида белгиланган масалаларни фақат муҳокама қилиш билан кўзланган мақсадга эришиб бўлмайди.\nЖойларда ҳудудларни ижтимоий-иқтисодий ривожлантириш, янги иш ўринлари яратиш, электорат манфаатларини ҳимоя қилиш билан боғлиқ ҳали ечимини кутаётган муаммолар оз эмас. Тўғри, халқ депутатлари вилоят, туман ва шаҳар Кенгашларидаги депутатларимиз бу борада анча фаоллашди, партия гуруҳлари, доимий комиссиялар, сессияларда мутасадди ташкилотлар раҳбарларининг ахборотлари тингланаяпти. Шу орқали муайян хулосалар чиқарилаяпти, албатта. Лекин фикримча, биз бу борада тизимлиликка эришмоғимиз, ҳар бир йиғилишда амалий қарорлар қабул қилиниши учун интилишимиз зарур. Акс ҳолда, электорат манфаатларини ҳимоя қилиш жараёнларда сусткашликка йўл қўйишимиз мумкин.\n— Андижон, Жиззах, Сурхондарё, Фарғона вилоятларидаги партия гуруҳлари Ҳаракат дастури ижросини таъминлашда нисбатан фаол иштирок этди, — дейди ЎзХДП Марказий Кенгаши Аҳоли бандлиги ва ижтимоий сиёсат масалалари бўлими мудири Назира Матёқубова. — Партия гуруҳлари ташаббуси билан муҳокама қилинган масалаларнинг мазмун-моҳиятига эътибор қиладиган бўлсак, асосий урғу электорат манфаатларини таъминлашга қаратилганини кўрамиз. Мисол учун, дастурий мақсадларимизнинг муҳим йўналишини ташкил этувчи аҳоли бандлигини таъминлаш, касб-ҳунар коллежлари битирувчиларини ишга жойлаштириш борасида олиб борилаётган ишлар 33 ҳудудда тегишли тартибда муҳокама этилган. Уларнинг 7 таси партия гуруҳлари, 11 таси доимий комиссиялар ҳамда 15 таси сессиялар муҳокамасига олиб чиқилиб, тегишли қарорлар қабул қилинишига эришилган. Хусусан, ушбу масалалар Андижон вилоятининг Олтинкўл, Жиззах вилоятининг Мирзачўл, Наманган вилоятининг Чуст, Самарқанд вилоятининг Ургут, Пахтачи, Сурхондарё вилоятининг Жарқўрғон, Тошкент вилоятининг Бектемир туманлари ва бошқа қатор ҳудудларда кўриб чиқилган. Иш билан таъминлаш масаласининг кенг кўламда, кўплаб туман ва шаҳарларда кўриб чиқилиши касб-ҳунар коллежлари битирувчиларининг ҳаётда ўз ўрнини топиши, аҳоли турмуш даражаси ортишига хизмат қилиши билан аҳамиятли, албатта.\nПартия Сайловолди дастурида белгиланган соғлиқни сақлаш тизимини ислоҳ қилиш, аҳолига кўрсатилаётган биринчи тез тиббий ёрдам сифатини ошириш, қишлоқ врачлик пунктларининг моддий-техник базасини янада мустаҳкамлаш билан боғлиқ 53 масала ўрганилиб, уларнинг 13 таси доимий комиссияларда, 28 таси сессияларда муҳокама этилди. Мисол учун, Қорақалпоғистон Республикасининг Қўнғирот, Андижон вилоятининг Улуғнор, Андижон, Бўз, Жалақудуқ, Бухоро вилоятининг Бухоро, Жондор, Вобкент, Жиззах вилоятининг Бахмал, Дўстлик, Ғаллаорол, Жиззах, Сурхондарё вилоятининг Термиз, Узун, Олтинсой, Музрабод туманларида ушбу масалалар халқ депутатлари маҳаллий Кенгаш сессияларида кўриб чиқилди ва тегишли қарорлар қабул қилинди.\nТиббиёт соҳасидаги масалаларни изчил ўрганиш ва ҳал қилиш, оналар ва болалар соғлиғини муҳофаза қилиш партиямиз учун долзарб аҳамият касб этади. Шунинг учун бу борада фаолликни ошириш ҳаётий зарурат ҳисобланади.\nМаҳмуджон АБДУЛАЗИЗОВ, Халқ депутатлари Андижон вилоят Кенгашидаги ЎзХДП гуруҳи аъзоси:\n— Бир нарсани эсдан чиқармаслигимизни истардим. Яъни, Ҳаракат дастури сайловолди кампанияси даврида аҳоли, хусусан, электорат вакилларига берилган ваъдалар ижросини таъминлашда долзарб аҳамият касб этади. Эртага депутатлик фаолиятимизга ушбу дастурни амалга оширишдаги иштирокимизга қараб баҳо берилади.\nҲаракат дастури ижроси ҳақида гап кетганда, яна бир жиҳатга эътибор қаратиш зарур, деб ўйлайман. Бу сессиялар муҳокамасига киритилаётган масалаларни ҳар томонлама чуқур ўрганишда ҳокимият вакиллари ва корхона-ташкилотлар мутахассислари билан ҳамкорликни изчил ривожлантиришдир. Назаримда, бирор ижтимоий масала бўйича масъул ташкилотга фақатгина вазифа юклаб қўйиш билан чегараланмасдан, муаммони биргаликда ўрганиб, ечимини топишимиз лозим. Хулосам шуки, мутасадди ташкилотлар билан яқиндан ҳамкорлик қилинса, ҳамфикр бўлинса, ижобий натижалар учун янада кенг йўл очилади.\n— Ҳаракат дастурига кўра, пенсия ва нафақа пулларининг тайинланиши, ёш оилаларнинг имтиёзли ипотека кредитлари асосида уй-жой билан таъминланиши, давлат томонидан кўрсатилаётган моддий ёрдам маблағларининг манзиллилигини ўрганиш ва аҳолининг ижтимоий ҳимоясини кучайтириш каби йўналишларга алоҳида эътибор қаратилаяпти. Буларнинг барчаси ижтимоий ҳимояни кучайтириш ва амалда таъминлаш билан боғлиқ долзарб масалалар саналади, — дейди ЎзХДП Марказий Кенгаши сектор мудири Акмал Турсунбоев. — Айтиш керакки, бу борада жами 36 масалани ўрганиш белгиланилган эди. Шундан 16 таси доимий комиссияларда, 11 таси сессияларда кўрилди. Бу борада Қорақалпоғистон Республикасининг Беруний, Кегейли, Жиззах вилоятининг Арнасой, Зомин, Наманган вилоятининг Уйчи, Косонсой, Поп, Сирдарё вилоятининг Сирдарё туманлари, айниқса, фаоллик кўрсатиб, қатор масалаларни сессиялар кун тартибига олиб чиқишга эришди. Шунингдек, Ҳаракат дастуридаги таълим тизимини янада ривожлантириш, мактабгача таълим муассасаларининг моддий-техник базасини яхшилаш, ўқувчиларнинг давоматини ўрганиш йўналишларида ҳам муайян ишлар қилинди. Хусусан, бу борада 5 масала доимий комиссиялар, 8 таси эса сессиялар муҳокамасига киритилди. Бир жиҳатни алоҳида таъкидлашни истардим. Мазкур йўналишларда режалаштирилган масалаларнинг ўз вақтида ўрганилиб, ҳал этилиши аҳолининг, айниқса, ижтимоий ҳимояга муҳтож кишиларнинг ҳуқуқ ва манфаатлари таъминланишида долзарб аҳамиятга эга.\nҲаракат дастурида ижтимоий масалаларга ҳам жиддий эътибор қаратилган. Хусусан, коммунал соҳа, йўл, транспорт, муҳандислик коммуникация қурилиши ва ижтимоий инфратузилмани ривожлантириш каби йўналишларда 10 дан ортиқ масала партия гуруҳлари, доимий комиссиялар ва сессияда кўриб чиқилди.\nУмуман олганда, партия фаоллари, депутатлар томонидан ўрганилиб, муҳокамага киритилаётган масалалар, энг аввало, Сайловолди дастурида кўзда тутилган вазифалар ижроси, электорат манфаатларига қаратилгани билан муҳим ҳаётий аҳамиятга эга.\nЎзХДП Марказий Кенгаши томонидан амалий Ҳаракат дастури ижроси таҳлил этилганда, бу борада айрим минтақавий, туман, шаҳар кенгашлари ва партия гуруҳлари томонидан сусткашликларга йўл қўйилгани маълум бўлди. Аниқроғи, сессиялар муҳокамасига киритилиши лозим бўлган айрим масалалар фақатгина партия гуруҳи ва доимий комиссиялардагина кўриб чиқилган, холос.\nАйтиш керакки, бундай ҳолатлар билан муроса қилиб бўлмайди. Қайси ҳудудда партия ташкилоти ёки депутатлик бирлашмалари қониқарсиз фаолият юритса, ўша жойда электоратимиз манфаатлари билан боғлиқ масалалар ҳал этилмай қолади. Бу эса партиямизнинг жамиятдаги нуфузига салбий таъсир ўтказади.\nҲаракат дастурининг ижроси таҳлили шуни кўрсатмоқдаки, партия ташкилотлари ва депутатлар олдида жуда муҳим вазифалар турибди. Хусусан, сессиялар муҳокамасига киритилган масалалар юзасидан чиқарилган қарорлар ижросини қатъий назоратга олиш, ҳудудларнинг ривожланиш ҳолатидан келиб чиқиб, таклифлар бериш, ташаббускорлик, талабчанлик кўрсатиш зарур бўлади. Чунки жорий йилга мўлжалланган Ҳаракат дастурида ҳам сайловчилар ҳақ-ҳуқуқлари, электорат манфаатлари билан боғлиқ долзарб ижтимоий масалалар белгиланган.\nХулоса қилиб айтганда, Ҳаракат дастури ижроси кўп жиҳатдан минтақавий ташкилотлар ва партия гуруҳлари фаолиятига боғлиқ. Ана шуни чуқур англаган ҳар бир партия фаоли, депутат ўз ишини юқори талаб ва мезонлар асосида олиб борса, электорат манфаати изчил ва самарали ҳимоя этилади.


МУҲАББАТСИЗ ҚУРИЛГАН НИКОҲ… | Суғдиёна биринчи аёллар электрон журнали\nМУҲАББАТСИЗ ҚУРИЛГАН НИКОҲ…\nМуяссар онаси-ю амма-холаларининг таъна-дашномларидан қочиб, дам олиш куни бўлишига қарамай, ишхонасига кетиб қолди. Хонасини очиб ичкари кирди-ю, ўриндиққа ўзини ташлаб, йиғлай бошлади. Нега уни ҳеч ким тушунмайди, ҳамма ўзича маслаҳат бераверади? Нима, у муҳаббатга нолойиқми? Фақат ёши25 гачиқиб, турмуш қуриш вақти етгани учунгина дуч келганга эрга тегиб кетавериши керакми? Ўқимишли, дунёқараши кенг қиз бўлса, севиб-севилишни, бўлажак турмуш ўртоғини синаб-билиб, кейин оила қуришни истайди. Шу ёшгача кутди. Аммо у орзу қилган муҳаббат келмади. Юрагини жиз эттирадиган, оромини ўғирлайдиган йигит топилмади. Бироқ муҳаббатсиз оила қургиси йўқ. Қани энди буни катталарга тушунтириб бўлса...


Вилоят ҳокими 20 журналистга ТУРКИЯГА ЙЎЛЛАНМА БЕРДИ\n28 июнь – Қозоғистон Республикаси Алоқа ва ахборот ходимлари куни муносабати билан Жанубий Қозоғистон вилояти ҳокими Ж. Туймебаев шаҳардаги қатор етакчи оммавий ахборот воситаларининг фаолияти билан танишди.\nЭнг аввало минтақа раҳбари “ERNUR” корпорациясининг босмахонасида бўлиб, унинг ишини кўздан кечирди. Ушбу муассаса нашриёт ишлари билан бир қаторда матбаа маҳсулотларини сотиш ва тарқатиш, турли йўналишдаги газета-журналлар чиқариш билан шуғулланади.\nБосмахонада бугунги кунда 80та газета-журнал босилади. Улар орасида “Егемен Қазақстан”, “Казахстанская правда”, “Время” сингари республика даражасидаги нашрларнинг Жануб ҳудудига таратиладиган ҳамда республика миқёсида тараладиган маҳаллий нашрлар ҳам чоп этилади. Яъни, босмахонада бир ой ичида тўрт миллион нусхага яқин газета нашр қилинади. 450дан зиёд киши иш билан таъминланган корхонада юқори технологияли дастгоҳлар ўрнатилган. Босмахонани оралаб чиққан ҳоким медиабозорда рақобатга бардошли иш юритиш замон талаби эканини айтиб, матбаачилар ишига омад тилади.\nШундан кейин ҳоким минтақадаги “Онтустiк Қазақстан”, “Южный Казахстан”, “Жанубий Қозоғистон” газеталари таҳририятларининг фаолияти билан танишиб, журналистлар билан мулоқотда бўлди.\nИжодий жамоа билан учрашув чоғида минтақа раҳбари газета – мамлакатимизнинг кўзгуси эканини таъкидлаб, Элбоши сиёсати ҳамда “Келажакка йўлланма: маънавий янгиланиш” дастурий мақоласининг вилоятда кенг кўламда тарғибот қилинишига қўшган ҳиссаси учун барчага миннатдорчилик билдирди.\n– Элбошимиз Нурсултан Назарбаев ўзининг юқорида таъкидланган мақоласида журналистлар мустақилликнинг дастлабки кунлардан бери қўзғаб келаётган давлатимиз келажаги учун ўта муҳим мавзуларга алоҳида аҳамият қаратганини ўзингиз кўрдингиз. Маънавий янгиланиш, миллий янгиланиш сингари кенг қамровли тадбирларни адо этишда сизларнинг меҳнатларингиз ва ёрдамингиз сув ва ҳаводай зарур. Оммавий ахборот воситалари замонавий ривожланиш талабларига мутаносиб равишда такомиллашуви керак. Бунинг учун йирик медиахолдингга бирлашиб, ахборий беллашувда янги намунада ишлашга кўчганимиз маъқул бўлар эди, – деди вилоят ҳокими.\nМинтақа зиёлиларининг ўсиб, юксалишига муайян улуш қўшиб келаётган жамоаларни қўллаб-қувватлаш зарурлигини айтган минтақа раҳбари, учта давлат газетаси иморатини тўкис таъмирдан ўтказиш ҳақида топшириқ беришини маълум қилди. Шу билан бирга медиа соҳадаги энг янги технологияларни жорий этиб, ўқувчи талабига қараб ишлашни ҳамда интернет журналистикасини йўлга қўйишни таъкидлади.\nУччала газета жамоасининг фаолияти билан яхши таниш эканини тилга олган ҳоким гап орасида ўтган йили 25 йиллигини нишонлаган “Жанубий Қозоғистон” газетаси юбилейига табрик йўллаганини бугунгидек эслашини мамнуният билан қайд қилди.\nВилоят ҳокими, шунингдек, “Отырар” телеканалида, “Рабат” ва “Онтустiк Рабат” газеталари таҳририятида бўлиб, янгиликнинг жарчиси бўлиб юрган телеканал ва таҳририят жамоасига миннатдорчилигини етказди.\nШу куни минтақа раҳбари Алоқа ва ахборот ходимлари кунига бағишланган байрам тадбирида қатнашиб, ахборот соҳаси ходимларини касбий байрамлари билан қутлади.\nТадбир давомида Ж. Туймебаев Жанубнинг ижтимоий-сиёсий, иқтисодий-маданий ҳаётидаги ютуқларини тарғиб қилишга ҳамда вилоят аҳлининг бирлигини мустаҳкамлашга қўшган улуши учун бир гуруҳ журналистларни мукофотлаб, тажриба алмашиш мақсадида Туркияга бориб-келиш учун минтақадаги нуфузли нашрларнинг бош муҳаррирлари ва махсус мухбирларига, жами 20 кишига йўлланма берди. Қувонарлиси, улар орасида бош муҳарриримиз Алишер Сотволдиев ҳам бор.\nАйтганча, Жанубий Қозоғистон вилоятида айни пайтда фаолият юритаётган оммавий ахборот воситалари сони 258тани ташкил этади.\n– Журналистика – қизиқарли, сермашаққат ҳамда жавобгарликни талаб қиладиган касб. Сизлар Элбошимиз бунёдкор ғояларининг атрофида жамиятни жипслаштиришга, миллат тараққиётига зўр ҳисса қўшиб келмоқдасизлар. Демак, жамоат фикрини шакллантиришнинг мустаҳкам темир қозиғи ҳисобланасизлар. Шу боис ҳар бир сўзни, ҳар бир воқеани ёритишда ростгўйлик ва адолат қоидаларига риоя қиласизлар, деб ўйлайман, – деди минтақа раҳбари.\nШундан сўнг минтақа раҳбари ушбу соҳада талай йиллардан бери меҳнат қилиб, жамиятдаги муаммоли масалаларни қўзғаб юрган бир гуруҳ журналистларни “Жанубий Қозоғистон вилоятининг фахрий фуқароси” унвони, “Вилоятга кўрсатган хизмати учун” медали, вилоят ҳокимининг Фахрий ёрлиғи билан тақдирлади.\nШунингдек, номинация эгалари ҳам аниқланиб, уларга сертификатлар “Алғис хат”лар, вилоят маслаҳати, вилоят ички сиёсат бошқармаси, ҚР Марказий коммуникациялар хизмати, ҚР Журналистлар уюшмаси ЖҚВ филиалининг ёрлиқлари, “Алғис хат”лари ва қимматбаҳо совғалари топширилди.\nАлоқа ва ахборот ходимлари байрамида журналистлар учун концерт дастури намойиш этилиб, байрамона кайфият улашилди.\nУшбу тадбирда “Жанубий Қозоғистон” газетаси таҳририятининг ҳам муваффақиятлари тилга олиниб, бир гуруҳ ходимларимиз меҳнатларига муносиб шарафланди. Жумладан, мусаҳҳиҳа Шоҳистахон Тошпўлатова вилоят ҳокимининг “Алғис хат”и ва телевизор, Туркистон ва Кентов бўйича махсус мухбиримиз Шомирза Мадалиев эса вилоят ҳокимининг “Алғис хат”и ва уяли телефон, мухбиримиз Саодат Шарифбоева ҚР Марказий коммуникациялар хизматининг “Ташаккурнома”си ва уяли телефон билан тақдирланди.\nХуршид Қўчқоровга эса Собиржон Юсуфалиев номидаги номинация ҳамда пул мукофоти тантанали суратда топширилди.\nХодимларимиздан Дилбар Зиёматова ва Азиза Абдупаттаевалар вилоят маслаҳатининг Ёрлиғи ҳамда эсдалик совғаларга сазовор бўлдилар.\n“Жанубий Қозоғистон” мухбири, 2017-06-29, 19:43 161


Нега дарров шамоллаб қоламан? - Динда саволим бор\nХозирги вақтда: 19 ян 2020, 21:35\nНега дарров шамоллаб қоламан?\nРўйҳатдан ўтган: 19 апр 2019, 09:01\nПост Shoira96 » 01 сен 2019, 11:44\nАссалому алайкум. Ҳаво салқин бўлишига қарамай, те-тез чўмиламан. Шундай кезларда дарров шамоллаб қоламан. Нега шундай?\nЖавоб: Нега дарров шамоллаб қоламан?\nПост Шифокор » 03 сен 2019, 07:53\nВа алайкум ассалом. Об-ҳавога қараб кийинишни йўлга қўйинг, иммунитетингизни мустаҳкамлаш чораларини қилинг, рационал овқатланинг. Ҳар куни эрталабки бадартарбия билан камида 15 дақиқа шуғулланинг.\nКуз ва қиш фасли иммунитет танқислиги билан ифодаланадиган даврлар ҳисобланади. Бунга бир қанча объектив ва субъектив сабаблар мавжуд:\n- қуёш нурининг етишмаслиги (бу витамин Д етишмовчилигини чақиради);\n- куз сурункали касалликларни ҳуружлари даври, бу ҳам иммунитетга негатив таъсир кўрсатади;\n-совуқ туфайли инсонлар тоза ҳавода камроқ бўлишади, кислород етишмовчилиги эса органларда қон айланишини бузилишини таъминлайди, иммун ҳужайралар ишлаб чиқарилиши пасаяди, вирус ва бактерияларга қаршилик сусаяди;\n-истеъмолда мева ва сабзавотларнинг ташқаридан келтириладиганлари кўпаяди (цитрус мевалар, банан ва ҳоказо), табиийки, уларда бир қисм фойдали моддалар йўқотилган, шу сабабдан организм етарли миқдордаги витамин С ва клетчатка билан таъминлана олмайди. Витамин С ‒ энг асосий антиоксидант, клетчатка эса, моддалар алмашинувини яхшилайди.\nБу омиллар организмда моддалар алмашинувини ёмонлаштиради, бактерия ва вирусларга қаршилик кўрсатиш қобилиятини пасайтиради ва сурункали касалликлар ҳуружи кўпайишига сабаб бўлади. Иммунитетнинг совуқда пасайишини психологик аспекти депрессиядир, у эса қуёш нурларига бевосита боғлиқ ҳолда ишлаб чиқарилувчи серотонин гормони ‒ бахт гормонига боғлиқ. Серотонин ишлаб чиқарилишининг пасайиши депрессияга олиб келиши статистикада кўрилган. Шундай экан, очиқ ҳавода, қуёш нурлари остида юришнинг ҳам гашти бор, ҳам инсон учун фойдали!\nОрганизмни витаминлар билан тўйинтириш иммунитетни кўтарувчи омил ҳисобланади.\n1. Витамин С тутувчи маҳсулотлар истеъмолини кўпайтиринг (у фагоцитларни ‒ зарарли микроорганизмларни тарқалишига баръер яратувчи фагоцит ҳужайраларини ишлаб чиқарилишини стимуллайди). Таркибида С витамини бор бўлган аскорбин кислотаси, аскорутин, глюкоза (аскорбин кислота билан), цевикап каби дориларни ичишингиз мумкин. Наъматак, лимон, зайтунни истеъмолда кўпроқ ишлатинг.\n2. А ва Е витаминлар ‒ ёшлик ва гўзаллик моддалари. Уларнинг вазифаси эркин радикалларни боғлаш. Дорихоналарда Аевит номи билан сотилади, табиий муқобиллари ‒ балиқ , сабзи, сарёғ, пишлоқ.\n3. Селен оқсиллар (селенопротеинлар) манбаи. Унинг вазифаси ‒ совуқ пайтларда ЛОР аъзолари касалликлари, панкреатит, гепатит, юрак-қон томир патологиялари ва тери муаммоларини олдини олиш.\n4. Цинк. Уни шифокорлар инфекция (микроб ва вирусларга қарши) учун катта ҳавф ҳисоблайдилар. У организмда иммунитетни пасайтирувчи кортизол гормонини назорат қилади. Совуқ фаслларда цинк препаратлари шамоллаш ва тумовга қаршилик қобилиятини оширади.\n5. Темир (Фр) ‒ ишчанлик элементи. Камқонлик ва шамоллашни олдини олади. Бу витамин гўшт, олма, майиз, қизил булғор қалампири, сабзи ва дуккакли маҳсулотларда бўлади.\nОзуқа таркибида юқори даражада фойдали моддаларни жамлаган маҳсулотлар бўлиши керак. Мева ва сабзавотлар, денгиз маҳсулотлари, балиқ ёғи, шарбатлар шулар жумласига киради.\nЗиравор ва мевалардан чеснок, занжабил, хрен, карам, помидор, ошкўк, дуккаклилар, ёнғоқ, олма витамин А, В5, С, Д, Ф,РР сақлайди.\nБошоқли маҳсулотлардан тайёрланган бўтқалар таркиби Омега 3 ва клетчаткага бой, улар ҳазм жараёнини яхшилайди ва ичакнинг соғлом микрофлорасини шаклланишига ёрдам беради. Соғлом ичаклар эса мустаҳкам иммунитет гаровидир.\nИммунитетни кўтарувчи ичимликларни уй шароитида ўзингиз тайёрлашингиз мумкин. Эрталаб битта лимон суви сиқилган бир стакан илиқ қайнатилган сувни ичинг. Кун давомида эса қичитқи ўти, мойчечак, душича, календула, далачой, золотоус ўсимликларидан дамлама тайёрлаб ичиб юринг. Бир стакан қайноқ сувга бир чой қошиқ қуритилган гиёҳ кифоя.\nОч қоринга тоза асал ва икки стакан кўк чой ёки қайнатилган сув ичинг. Кун давомида 2 литрга яқин суюқлик ичиб, организмингизга тозаланиш имконини беринг. Асалари маҳсулотларидан гул чанги, перга, прополислар ҳам ўта фойдали маҳсулотлар, уларни ҳам озуқа рационингизга қўшинг.\nТайёр витамин препаратларидан Алфавит, Компливит, Витрум, Мультитабс, Центрумни шифокор тавсияси билан ичишингиз мумкин. Аллоҳ шифо берсин!\nМавзу - Нега дарров шамоллаб қоламан?


илк бор жорий этилган халқаро адабий алмашув дастури ташаббускори, ёзувчи ва таржимон Аъзам Обид адабиёт йўналишида Нобель мукофоти соҳиби ... Хусусан, жорий йил 25 сентябрдан 10 октябрга қадар давом этган ёзувчи, рассом ва маданият ходими резиденция дастурида АҚШ, Австралия, ...\nФранция, Бельгия ва Буюк Британия ўз тарихидаги энг қайноқ ёзни бошдан ўтказди.\nйилнинг энг яхши болалар ёзувчиси Астрид Линдгрен мукофотини қўлга киритди. Бельгиялик ёзувчи Барт Муйарт ана шундай эътирофга сазовор бўлди. Бу ҳақда «MDR» портали хабар ... учун ёзилган шеърлар эди. Мукофотга лойиқ топилганини билгач, ёзувчи «еттинчи осмонда» эканини айтди, чунки у Астрид Линдгреннинг ашаддий ...\n2019 йилнинг октябрь ойида буюк ўзбек ёзувчиси Абдулла Қодирий таваллудининг 125 йиллиги кенг нишонланади. Шу муносабат билан Тошкент шаҳридаги Абдулла Қодирий номидаги маданият ... кутубхона барпо этилади. Адибнинг маҳобатли ҳайкали ўрнатилади. ёзувчи яшаб ижод қилган уй – Тошкент шаҳар, Шайхонтоҳур тумани, Самарқанд ...\nГонорар керакмас, деб тилхат ёздириб олди. Ноширнинг бунга ҳақи борми?\n«Бир нашриёт раҳбари ёзувчига гонорар беришдан бош тортишга ҳаққи борми? Гонорар керакмас, деб тилхат ёздириб олди, кейин китобингни чиқараман, деди. Бунинг учун ... Президенти Шавкат Мирзиёев 2018 йил 5 апрель куни «Ўзбекистон ёзувчилар уюшмаси фаолиятини янада такомиллаштириш чора-тадбирлари тўғрисида»ги ...\n«Forbes» журнали дунёнинг энг бадавлат ёзувчилари номини эълон қилди (фото)\nжурнали маълумотига кўра, 52 ёшли британиялик ёзувчи Жоан Роулинг «Ҳарри Поттер» китоблари савдосидан 2017 йилда 95 миллион доллар ишлаб топиб, бу борада биринчи бўлди. Муваффақиятнинг сабаби, ... ўтган йили китоб асосидаги пьеса Лондонда намойиш этилди. Ҳозирда ёзувчининг умумий даромади 650 миллион долларга баҳоланади. Сеҳргар Ҳарри ...\nолимларнинг маълум қилишларича, рус ёзувчиси Антон Павлович Чехов олдин қайд этилганидек юрак хуружидан вафот этмаган. Бу ҳақда The Times нашри хабар бермоқда. Маълумки, ёзувчи ... хуружи туфайли содир бўлгани қайд этилган. Аммо британиялик олимлар ёзувчининг сақланиб қолган кўйлагини чуқур кимёвий таҳлиллардан ўтказганларидан ...\nзиёлилар қатори юртимиз ёзувчи ва шиорларининг аксарият қисми «Фейсбук» тармоғида ўз профилини очган. Ижтимоий тармоқда улар ўз ижод намуналарини тақдим этиш, мухлислар ... Дўстлари сони 4646 нафар. Исажон Султон. Фейсбукдаги илғор ёзувчилардан бири. Барча ижодий янгиликларини, чиққан китобларини, эришган ...\nйилнинг 20 ноябр куни рус халқининг буюк ёзувчиларидан бири Лев Толстой умрининг сўнгги ҳафтасини яшаган Астапово темир йўл бекати ёнидаги уйда вафот этган. Толстойнинг сўнгги кунлари ... ҳолат бўлиб қолмоқда. Темир йўл бекати бошлиғининг уйида ётган хаста ёзувчи ҳақида бутун дунё хабар топди ва бу ерга оқиб кела бошладилар. Лекин ...\nфранцуз кинорежиссёри ва ёзувчи Ален Жессюа касалхонада 85 ёшида вафот этди. «Le Figaro» газетасининг ёзишича, у ўлимидан олдин икки томонлама зотилжам ҳасталиги туфайли ...


Термиздаги University at-Termiziy томонидан берилган дипломлар ҳақиқийми? – Bugun.uz\nЖамият - 14:05 · 11.05.2022\nТермиздаги University at-Termiziy томонидан берилган дипломлар ҳақиқийми?\nВазирлар Маҳкамаси ҳузуридаги Таълим сифатини назорат қилиш давлат инспекцияси Термиз шаҳридаги University at-Termiziy томонидан берилган дипломлар Ўзбекистонда олий таълим муассасаси дипломи сифатида тан олинмаслигини маълум қилди.\nТаъкидланишича, ушбу университет Ўзбекистонда олий таълим хизматларини кўрсатиш ҳуқуқини берувчи ҳеч қандай лицензияга эга эмас. Қонун ҳужжатларида белгиланган талабларга мувофиқ, Таълим инспекциясидан олий таълим хизматлари кўрсатиш учун лицензия олмаган нодавлат олий таълим ташкилотлари томонидан берилган дипломлар тан олинмайди.\nХусусан, Ўзбекистон Республикасининг «Таълим тўғрисида»ги қонунининг 29-моддасига асосан, нодавлат таълим ташкилотлари лицензия олинган кундан эътиборан таълим фаолияти билан шуғулланишга ҳақлидир. Нодавлат таълим ташкилотларига лицензия бериш Таълим сифатини назорат қилиш давлат инспекцияси томонидан Вазирлар Маҳкамасининг 2022 йил 21 февралдаги 80-сон қарори асосида амалга оширилади.\n«Ўз навбатида таъкидлаш жоизки, сўнгги йилларда нодавлат таълим ташкилотлари сони бир неча баробарга ошиб, давлат ва нодавлат таълим ташкилотлари ўртасида, шунингдек, нодавлат таълим ташкилотлари ўртасида ўзаро соғлом рақобат муҳити шаклланмоқда.\n2018–2020 йиллар оралиғида лицензияга эга бўлган нодавлат олий таълим ташкилотлари сони эса 13 тани ташкил этган бўлса, амалга оширилган ислоҳотларнинг натижасида биргина 2021 йилда 21 та нодавлат олий таълим ташкилоти фаолияти лицензияланди.\nФуқароларимизнинг юқоридаги каби ҳолатларда алданиб қолишларининг олдини олиш мақсадида Таълим сифатини назорат қилиш давлат инспекцияси веб-сайтига Нодавлат олий таълим ташкилотлари рўйхати жойлаштирилиб, бу ерга лицензия олган таълим ташкилотлари ҳақидаги маълумотлар мунтазам янгиланиб борилмоқда.\nЮқорида номи келтирилган муассасага олий таълим ташкилот сифатида лицензия олиб, фаолиятларини қонуний асосда юритишлари учун ҳеч қандай тўсиқ мавжуд эмас. Шунингдек, нодавлат олий таълим хизматларини кўрсатиш истагида бўлган тадбиркорлар қонунчиликда белгиланган тартибда тегишли лицензияни олганларидан кейингина фуқароларимиз ўртасида тарғибот-ташвиқот ишлари амалга оширишлари мақсадга мувофиқ», дейилади инспекция баёнотида.


SEKTOR RAHBARLARI faxriy pedagoglar xonadonlarida bo'lishdi » ПастДарғом ҳақиқати\nБош сахифа » ЯНГИЛИКЛАР » SEKTOR RAHBARLARI faxriy pedagoglar xonadonlarida bo'lishdi\n| 8-10-2018, 10:49 |\nТуманимизда Ўқитувчи ва мураббийлар кунига бағишланган "Устозга эҳтиром" мавзусида маънавий-маърифий тадбирлар ташкил этилди. Дастлаб 1,5 километр масофага югуриш марафонида педагогик жамоалардан 150 нафардан ортиқ вакиллар қатнашди. "Азиз ва ягонамсан, жонажон Ўзбекистоним!" шиори остида ўтказилган марафон қатнашчилари кўтаринки руҳ, хўш кайфият билан марра чизиқлари сари интилдилар. - Байрамни ўзгача кайфият билан қаршилаганимдан хурсандман, - деди марафонда учинчи ўринга лойиқ топилган Ҳамдам Бойманов. - Ана шундай тадбирлар педагогик жамоаларни бир-бирларига яқинлаштиради. Ўзаро мулоқотларга, самарадорликка эришишга кенг йўл очади. Ўзимнинг соғлигим учун марафонда бажонидил қатнашдим. Барчани спорт беллашувларида қатнашишларини истаб қоламан.\n"Ёшлар боғи"да шу куни ўтказилган бошқа бир қатор тадбирлар устозлар байрами файзига файз қўшди. Кичик амфитеатр саҳнасида 32-сонли болалар мусиқа ва санъат мактаби, маданият бўлими санъаткорлари, ёшлар иттифоқи қошида фаолият юритаётган бадиий гимнастика тўгараги аъзоларининг куй-қўшиқлари, жозибали рақсларини фахрий педагоглар, мактаб жамоаларининг вакиллари мароқ билан томоша қилишди. Вилоят ихтисослаштирилган санъат мактаб-интернати тарбияланувчилари табиат қўйнида замонамиз қаҳрамонлари, обод юрт тимсоли, Ватан келажагини мўйқаламларда акс эттиришди. Дуторчи қизларнинг дилтортар куйлари иштирокчилар диққат-эътиборида бўлди. Шахмат-шашка мусобақаларида устоз ва шогирдлар дона сурдилар. Футбол, волейбол ўйинлари ишқибозлар билан гавжум бўлди. Шу билан биргаликда, сектор раҳбарлари, ташкилот бошлиқларининг кам таъминланган оилаларга, ногиронлар, кекса педагоглар хонадонларига ташрифлари уюштирилди.\n- Байрам муносабати билан туман ҳокими ва бир қанча ташкилотлар раҳбарлари хонадонимизга келганидан жуда хурсанд бўлдик, - деди Эски жумалик 1- гуруҳ ногирони Ҳафиза Эшқулованинг отаси. - Шундай юзма-юз учрашувлар туфайли қизимга ногиронлик нафақаси та¬йинланди. Бугун озиқ-овқат маҳсулотларидан иборат совға-салом, ногиронлик аравачаси беришди. Энди қизимнинг ҳам ташқарида сайр қилиш имконияти туғилди.\n- "Йўл харитаси" доирасида кам таъминланган, ногирон инсонлар ҳолидан хабар олиш доимо эътиборимизда, - деди туман прокурори, 2-сектор раҳбари А.Валиев. Секторда 30 нафар доимий назоратимизда бўлган ана шундай кишилар бор. Бирма-бир барчасининг ҳолидан хабар олаяпмиз. Имконият даражасида моддий, маънавий кўмак берилаяпти, муаммоларини ҳал қилиб бераяпмиз. Оқ олтинлик Элбек Эшонқулов ҳам 1-гуруҳ ногирони. Унга бугун туман тиббиёт бирлашмаси билан ҳамкорликда ногиронлик аравачаси келтириб бердик.\nШу куни сектор раҳбарлари ҳудуддаги яна бир қанча фахрий педагоглар хонадонида бўлиб, байрам билан табриклашди. 6 нафар ногиронга аравачалар топширилди.\nКуннинг иккинчи ярмида ранг тасвир, футбол, волейбол, шахмат-шашка беллашувлари ғолибларига туман ҳокимлигининг совғалари тантанали равишда топширилди. Тақдирлаш маросимидан сўнг, қатнашчилар учун байрам концерти намойиш этилди.\nГулжаҳон МАРДОН қизи.скачать dle 11.3\nКалит сўз SEKTOR RAHBARLARI faxriy pedagoglar xonadonlarida bo'lishdi\nЎзбекистон Республикаси мустақиллигининг 27 йиллигига бағишлаб ўтказилган спорт ҳафталиги доирасида...


«Ковид» даври маданияти: пандемия тарих ва санъат шинавандаларига зарар келтира олмайди | Қозоғистон янгиликлари: Сўнгги хабарлар «Kazakh TV» каналида | Kazakh TV\nҲиндистондаги машҳур муҳаббат ёдгорлиги - Тож-Маҳал карантиндан сўнг яна туристлар учун очилди. Аммо пандемия қатор ўзгаришлар жорий этишга мажбур қилди. Тарихий объектга кунига кўпи билан беш минг турист киритилади. Улар доимо ниқоб тақиб юриши ва бир-биридан камида икки метр масофада ҳаракатланиши лозим. Аградаги мазкур ёдгорлик COVID-19 пандемияси туфайли уч ой ёпиб қўйилганди. Карантингача Тож-Маҳални кунига 80 минг одам зиёрат қиларди.\nЖаҳон саёҳатчилари учун жозибадор яна бир маскан – Париждаги Лувр саройи ҳам эшигини очди. Бу ерда ҳам чекловлар мавжуд. Ундаги заллардан фақат 70 фоизига кириш мумкин экан. Экспозицияларни томоша қиларкансиз, фақат бир эшик – пирамид остидан кирасиз ва бир томонга ҳаракатланасиз. Барча ходимлар ва туристлар ниқоб тақиши шарт. Пандемиягача бўлгани қадар саёҳатчилар кузатилмаса-да, музейга киришни истовчилар кўп. Зеро, ўтган йили Луврга 9 ярим миллиондан ортиқ одам кирган эди.\n«Бугун 7 минг одамни қабул қилдик. Авваллари кунига 30 минг одам кирарди. Барча эҳтиёт чоралари кўрилган. Музей катта ҳудудда жойлашган. Яъни, масофаланиш имкони бор», деди Лувр директори Жан-Люк Мартинес.\nПандемия туфайли ҳозирча Қозоғистон маданият объектлари ёпиқлигича қолмоқда. Яқинда мамлакатда локдаун эълон қилинди ва карантин чоралари кучайтирилди. Аммо Қозоғистон Миллий музейи, Тинчлик ва тотувлик саройи, EXPO маркази каби ўзига хос масканларни виртуал шаклда томоша қилиш имконияти яратилган. Одамлар уйларидан чиқмаган ҳолда онлайн турда қатнашиши, тарихий артефактлар томоша қилиши, археология ютуқлари билан танишиши мумкин.\nкоронавирустуризмПарижҚозоғистонҲиндистонҚозоғистон миллий музейипандемияТож-МаҳалЛувр саройи


Марказий Осиё Президентлари ўртасида қўнғироқлар тинмаяпти. Муҳокама марказида тожик-қирғиз можароси | Qalampir.uz\nОлам\t01 Май 17:53 7957\nХабарингиз бор, сўнгги кунларда пайдо бўлган Қирғизистон ва Тожикистон чегара ҳудудидаги кескинлик музокаралар ҳамда ўқ узишни тўхтатиш тўғрисидаги сулҳга қарамай сақланиб қолмоқда.\nБугун, 1 май куни Марказий Осиё давлат раҳбарлари тожик-қирғиз чегарасидаги можарони тез фурсатларда конструктив ҳал қилиш мақсадида ўзаро телефон орқали суҳбатлашди.\nРаҳмон ва Жапаров\nБугун Қирғизистон Президенти Садир Жапаров Тожикистон Президенти Имомали Раҳмон билан телефон орқали суҳбат қилган. Суҳбатда икки давлат раҳбарлари чегараолди ҳудудларидаги вазиятни нормаллаштириш бўйича эришилган келишувларни амалга ошириш тўғрисида гаплашган.\n“Суҳбатда ўт очишни тўлиқ тўхтатиш тўғрисидаги келишувларга риоя қилиш ва ҳарбийларни доимий жойлашиш зоналарига қайтариш масалаларига эътибор қаратилди”, дейилади Тожикистон Президенти Матбуот хизмати берган хабарда.\nМаълум қилинишича, улар икки томон ишчи гуруҳларининг биргаликдаги фаолияти ҳамда делимитация ва демаркация бўйича ҳукуматлараро комиссия йиғилишини ўтказиш ҳақида ҳам гаплашган.\nТўқаев ва Жапаров\nБугун Қозоғистон Президенти Қосим-Жомарт Тўқаев билан Қирғизистон Президенти Садир Жапаров ўртасида ҳам телефон орқали суҳбат бўлган. Унда асосий эътибор Қирғизистон ва Тожикистон чегараларидаги вазиятга қаратилган. Суҳбатда Тўқаев агар эҳтиёж пайдо бўлса, Бишкекка гуманитар ёрдам кўрсатишга тайёрлигини билдирган.\n“Қосим-Жомарт Тўқаев Садир Жапаров ва қирғиз халқига биродар давлат фуқароларининг вафоти муносабати билан ҳамдардлик билдирди. Қозоғистон Президенти таъкидлаганидек, бундай чегара муаммолари фақат тинчлик йўли билан, ўзаро тушуниш ва яхши қўшничилик руҳида ҳал қилиниши керак”, дейилади Қозоғистон Президенти Матбуот хизмати берган хабарда.\nТўқаев ва Раҳмон\nҚозоғистон Президенти Қосим-Жомарт Тўқаев бугуннинг ўзида Тожикистон Президенти Имомали Раҳмон билан ҳам телефон орқали суҳбат қилди.\nУ тожик-қирғиз чегарасидаги вазият юзасидан Тожикистон Президентига ўз хавотирини билдирган.\n“Қосим-Жомарт Тўқаев чегарадаги кескин вазият ҳам қўшни давлатлар, ҳам уларнинг фуқаролари хавфсизлигига таҳдид солаётгани тўғрисида хавотир билдирди. Қозоғистон Президенти чегарага оид мураккаб масалаларни конструктив музокаралар жараёнида, ишонч ва дўстлик руҳида ҳал қилиш керак деган фикрни илгари сурди. Унинг сўзларига кўра, ҳозирда ўзаро тийилиш, ҳарбий ҳаракатларнинг авж олишига йўл қўймаслик ниҳоятда муҳимдир”, дейилади Қозоғистон Президенти Матбуот хизмати берган хабарда.\nҚайд этилишича, Қосим-Жомарт Тўқаев келажакда шунга ўхшаш ҳодисаларнинг олдини олиш учун келишувларга эришиш мақсадида Душанбеда саммит ўтказиш тўғрисидаги таклифни мамнуният билан қабул қилган.\nМирзиёев ва Жапаров\nБугун Қирғизистон Президенти тожик-қирғиз чегарасидаги вазият юзасидан биринчи бўлиб Ўзбекистон Президенти Шавкат Мирзиёев билан суҳбатлашди. Бу – чегарада можаро чиққанидан бери Жапаров ва Мирзиёев ўртасидаги иккинчи телефон орқали суҳбат.\nКеча, 30 апрель куни бўлиб ўтган биринчи суҳбатда Президентлар Қирғизистон-Тожикистон чегарасида юзага келган вазиятни ва уни тез фурсатда ҳал қилишни муҳокама қилган бўлса, бугун ҳам ушбу мавзу муҳокама марказида бўлди.\n24 Октябрь 22:45 30862\n25 Октябрь 08:44 26052\n26 Октябрь 19:34 22209\n25 Октябрь 11:11 19475\n25 Октябрь 16:10 19348


Халқ демократик партияси президентлик сайловига тайёргарлик жараёнларига киришди — Sof.uz\n21.03 18:33 108 Ўзбекистон\nХалқ демократик партияси президентлик сайловига тайёргарлик жараёнларига киришди. Бу ҳақида Партия матбуот хизмати маълум қилди. Барчамиз муҳим сиёсий воқелик – Ўзбекистон Республикаси Президенти сайловлари арафасидамиз. Унда фаол ва муносиб иштирок этиш Халқ демократик партиясининг устувор мақсадидир.\nХДП Марказий Кенгаши Ижроия қўмитаси ҳайъатининг тегишли қарори қабул қилинди сайловга тайёргарлик жараёнлари бошлади. Унга кўра, Ўзбекистон Республикаси Президенти сайловида иштирок этиш учун Халқ демократик партияси томонидан кўрсатиладиган номзоднинг сайловолди дастурини ишлаб чиқиш бўйича ишчи гуруҳ тузилди.\nБарчамиз муҳим сиёсий воқелик – Ўзбекистон Республикаси Президенти сайловлари арафасидамиз. Унда фаол ва муносиб иштирок этиш Халқ демократик партиясининг устувор мақсадидир, дейилади хабарда.


ЁШЛИК БЕБОШЛИКМИ? — Nargis.uz\nБир хукм изидан...\n-Йигитлар яхшигина иш бор. Ҳамма келдими?\nХусниддин, Музаффар, Сарвар Шерзод акалари билан қўл бериб кўришишгач, унга савол назари билан қарашди.\n-Иш борми, Шерзод ака?\n-Бор бўлганда қандоқ. Қоронғида Бўрижарнинг бўйида доим севишганлар туради. Уларни қўрқитиб, пулини олсаларинг бўлгани. Бу қийин эмас. Қаршилик кўрсатса, мана булар билан бир-икки марта юмшоқ жойига урсаларинг, олам гулистон. Шерзод машинаси томон бош ирғади. Ҳеч қайсингни ойинг қидириб юрмайдими? Колежларда ўқишларинг жойидами?\nҲақиқатдан ҳам Миллий боғнинг ён томонидан оқиб ўтадиган каналнинг бўйида оқ “Жигули” турарди.\nҲозир уччаланг пастга тушасанлар. Мен кўприкнинг устида тураман. Пулни олганларинг билан тезроқ чиқинглар.\nБўпти, Шерзод ака, яна қочиб кетманг.\nСарвар шерикларига “қимилланглар” деганича, канал томонга йўналди.\n-Ҳой, мана буни олиб кет. Нима билан қўрқитмоқчисанлар? Шерзод машинадан қизил сумкани олиб, ичидан ёғоч тўқмоқлар-биталарни чиқарди.\nСарвар ва Салохиддин қўлларига биталарни олиб пастга тушишди. Канал ёқасида турган машинанинг эшиги очиқ, ундан аёл кишининг кулгиси, эркакнинг бир нималар деб гапирган овози эшитиларди. Сарвар қўлидаги туқмоқ билан машина багажини тақиллатиши билан ичидан оқ кўйлак кийган йигит тушди. Машинани ўраб олган йигитчаларни кўриб, ҳайрон қолди.\n-Ҳой боллалар, сенларга нима керак?\n-Пулни бу ёққа чўз, бўлмаса ёмон бўлади?\nОқ кўйлакли йигит йигитчалар ҳазиллашмаётганлигини кўриб, аччиғи чиқди.\n-Мен органда ишлайман, оқибати нима бўлишини биласанларми? Мен сизларни…\nАммо у гапини тугатишга улгурмади, орқадан бошига келиб тушган зарбдан кўз олди қоронғилашиб ерга йиқилди. Бир зумда Сарвар билан Салоҳиддин йигитнинг дуч келган жойига бита билан ура кетишди. Зарблардан синиб кетган битанинг бир қисми машинага тегиб, орқа ойнаси синиб кетди. Уни улоқтирган Сарвар, ерда аллақачон қимирламай қолган йигитни тепа кетди. Бу орада Музаффар машинанинг ичида қўрқиб, овози чиқмай ўтирган қизнинг ёнига келиб, тилла тақинчоқларини ечишни буюрди.\n-Бўл тез, узукни еч, сирғангни ҳам. Бўлмаса юзингни лезвия билан тилиб ташлайман.\nҚиз қўли қалтираб зиракларини ечгунига қадар сабри чидамай Музаффар унинг бўйнидаги тилла занжирни юлиб олди, сўнг ўриндиқдаги сумкачани қўлга олиб, қизни нима қилишни ўйлаб турганида очиқ эшикдан ичкарига Сарвар қаради.\n-Бўлдингми? Ҳайдовчини сувга ташладик, ҳозир милиция келиб қолади, кетдик\nМузаффарнинг қалтираб, кўзида ёш билан уларга қараб турган қизга қараётганини сезиб, ўртоғининг қўлидан тортди.\n-Тегма, бу қиз болаку…\nУлар югурганича кўприк устига чиқиб кетишди. Босқинчилар кетганига ишонч ҳосил қилган қиз секин машинадан тушди. Пастда Бўрижар ваҳимали шовуллар, узоқроқдаги катта йўлдан аҳён -аҳёнда тунни кесиб ўтаётган машиналар овози эшиталарди.\nҚиз юқорига чиқиб, бақира бошлади\n-Ҳой, ким бор, ёрдам беринглар!\nКўприк томон югириб кетар экан, қиз ниҳоят тўртта эркак бир тарафи ариққа тушиб кетган машинани чиқаришга уринишаётганини кўриб, уларнинг олдига борди.\n-Акажонлар, ёрдам беринглар. Пастда сув бўйида йигитимни уриб, ўзини сувга ташлаб юборишди, деди-ю йиғлаб юборди.\nБеҳзод ўртоғи Иззат билан қизнинг орқасидан боришганида орқа ойнаси синган “Жигули” эшиклари очиқ холда турар, капотнинг устида иккига бўлинган бита ётарди. Қоронғида ҳеч нарсани кўриб бўлмасада, улар канал бўйига тушиб, оқиб кетган йигитни қидиришди. Аммо тунги сокинликда сувнинг оқаётган овози-ю, аллақандай жонзотларнинг овозидан бошқа овоз эшитилмасди.\n-Милиция чақириш керак, ҳозир топа олмаймиз, деди Беҳзод.\nТепага чиқишганида қиз йиғлаганича машина ёнида турарди.\n-Синглим, пастда ҳеч нарсани кўриб бўлмаяпти. Милицияга қўнғироқ қилиш керак. Телефонингиз борми? Меники машинада қолиб кетибди.\n-Йўқ, телефонимни ановилар тақинчоқларим билан олиб кетишди. Алибек акамларни телефонларига қўнғироқ қилинг.\nИззат ўзини телефонини чиқариб, қизга берганида, у йигитининг рақамини терди. Машина ичидан қўнғироққа қўйилган шўх куй янгради. Милиция ходимлари воқеа содир бўлган жойга етиб келганида кун ёриша бошлаган эди.\nБу орада Шерзоднинг машинасида Қуйлиққа етиб келган талончилар, тушумнинг кам бўлганидан кайфиятлари йўқ эди. Қизнинг тилла узук ва занжирию, Хитойда ишланган “Нокия” телефонидан ташқари сумкасидан атиги 35 минг сўм пул чиқди, холос.\nҲайдовчи йигитни сувга ташлаб юборишганини эшитган Шерзод йўл бўйи “шогирд”ларини ландовурликда айблаб, койиб борди. Қўйликда овқатланишгач, уйларига тарқалишди. Кечки соат бешгача уйида ухлаган Сарвар, телефон қўнғироғидан уйғониб кетди. Онасининг “яна қаёққа?” дейишига қарамай, Шерзоднинг айтган жойи уйи яқинидаги автобуслар шох бекатига борди. Қолганлар йиғилиши билан қаёқдандир қўққисидан пайдо бўлган милиция ходимлари, уларни қўлларини қайириб ушлашди.\nШерзод шогирдларининг юзида акс этган қўрқувни кўриб, уларга далда берди.\n-Қўрқманглар, ҳеч нарсадан хавотир олманглар, ҳаммасига ўзим жавоб бераман.\nМеҳнат қилмай, осонликча пул топиш илинжи ҳеч қачон яхшиликка олиб келмайди. Эндигина мактабни тугатиб, касб-ҳунар коллежида таҳсил олаётган Сарвар Мамаюсупов, Салохиддин Хусниддинов, Музаффар Махкамовлар ўзларидан 10 ёш катта бўлган Шерзод Абдураҳимов бошчилигида талончилик орқали бойишни орзу қилишди-ю, бегуноҳ Алибекнинг ҳаётига зомин бўлишди. Суднинг қора курсисига ўтирган фарзандларини кўрган ота-оналар тарбияда нақадар кечикканликлари, сўнгги пушаймон ўзига душман эканлигини, ёшлик бебошлик эмас эканлигини уларга ўз вақтида тушунтирмашганликларини англаб етишганида кеч бўлгани эди. Суд ҳукми билан Шерзод Абдураҳимов Ўзбекистон Республикаси Жиноят Кодексининг 59-моддасига кўра19 йилга, вояга етмаганликлари учун Сарвархон Мамаюсупов 15 йилга, Салоҳиддин Хусниддинов 13 йилга, Музаффар Махкамов эса 15 йилга озодликдан маҳрум қилинди.\nНаргис Қосимова журналист\nАввалгиси: ЖЕТТИСОЙ АСИРИ\nНавбатдаги:ГДЕ МОЯ ЗАРПЛАТА?


Рашид Маликов Халқаро кинофестиваль ҳакамлар ҳайъатига раислик қилди\nДобавлено: 24.09.2018, 07:12\nЖорий йилнинг 21 сентябрида Ялтада III Халқаро “Евразийский мост” (“Евроосиё кўприги”) кинофестивали старт олди.\nБу йилги бадиий фильмлар конкурсининг ҳакамлар ҳайъати раиси ўзбекистонлик режиссёр Рашид Маликов бўлди.\nБундан ташқари, ҳакамлар ҳайъати таркибида россиялик актриса Алёна Бабенко ва болгариялик актриса Аня Пенчева ҳам бор эди.\nФестивални Евгения Шелякинанинг“Александр Христофоровнинг боқий ҳаёти” фильми очиб берди. Бадиий фильмлар конкурс дастурига саккизта картина – Илиян Живелековнинг “Ҳар ерда ҳозиру нозир”, “Мари Гарель Вайснинг “Базм тугади”, Ким Инсоннинг “Улғайиш”, Властимир Сударнинг “Ёмғир чегаралари”, Сиддҳартҳа Жатланинг “Муҳаббат ва Шукла”, Вентура Понснинг “Мисс Дали”, Вера Глаголеванинг “Бегона эмас”, шунингдек, Оксана Караснинг “Фариштанинг томоғи оғриқ” фильмлари кирган.\nРашид Маликов сайтимизга берган экслюзив интервьюсида қуйидаги фикр-мулоҳазаларини билдирди.\n– Бошқа биронта фестивалда ҳам ҳакамлар ҳайъатига раислик қилганмисиз?\n–Бу борада илк тажрибам. Бунгача раислик қилмаганман, фақат ҳакамлар ҳайъати аъзоси бўлганман.\n– Халқаро кинофестивалнинг ҳакамлар ҳайъатига раислик қилишингиз ҳақидаги хабар сизга қандай таъсир қилди?\n– Бу мен учун кутилмаган, шарафли ва ёқимли хабар бўлди.\n– Энг яхши фильмни танлашда қандай йўл тутасиз?\n– Долзарблик, томошабоп, сиёсий вазият деган тушунчалар бор, “фильмнинг бадиий қиймати” деган тушунча ҳам йўқ эмас. Мана шу нарсалар шахсан мен учун танловда мезон бўлади.\nРашид Каримович, “Сабот” фильмингиз катта экранларга чиқарилганига ҳам аллақачон тўққиз ой бўлди. Фильмнинг кейинги тақдири қандай бўлади?\n– Агар кино-театр прокати ҳақида гапирадиган бўлсак, аҳвол ҳавас қилгулик эмас. 2017 йилнинг декабрь ойи охирларида премьерадан сўнг фильмни бирданига икки “Панорама”да намойиш этишди ва томошабинлар камлигини рўкач қилишиб, фильмни дарров прокатдан олиб ташлашди. Ўзбек томошабинлари фильмни августнинг охирларида телевизион премьера шарофати билан “Севимли” ва МУ5 телеканаллари орқали томоша қилишди.\nСентябрь ойида Россия телеканаллари орқали ҳам “Культура” телеканалида Кирилл Разлоговнинг “Культ кино” кўрсатувида фильмнинг премьераси бўлиб ўтди.\nФильмнинг фестивалона тақдири муваффақиятли давом этмоқда. Бугунги кунгача “Сабот” 5 та халқаро фестивалда қатнашиб, 4 та халқаро соврин, жумладан, Гран-прини ҳам қўлга киритди. Йил охиригача фильм яна 5 та фестивалга таклиф этилган, кузда яна икки премьераси – Коттбуси шаҳрида немисча, Бусанда корейсча премьраси бўлиб ўтади. Афсуски, Бусандаги фестивалда фильмни тақдим этишда шахсан ўзим қатнашолмайман – Корея элчихонасида визани қўлга киритолмадим. Элчи билан учрашиш учун тўрт марта уриндим, аммо ҳаммаси зое кетди. Бусан фестивали – Осиёдаги энг йирик фестиваллардан биридир. Ўхшатиш лозим бўлса, фестиваль Осиё ўйинлари (спортда) билан таққослаш мумкин бўлган обрўли ҳодисадир. Фильм муаллифи шундай фестивалда қатнашиши мамлакатимизнинг халқаро нуфузини кўтаришда жуда фойда берган бўларди.\n– Келгуси режаларингиз ҳақида сўзлаб берсангиз...\n– Ҳозирда бирваракайига икки майдонда кинорежиссура ва кинодраматургия курсларида мазкур соҳага қизиққан ёшларни ўқитдим. Натижалар мени қувонтирди. Ўзбекистоннинг мақтаса арзигулик, кино суратга олишга қодир бўлган иқтидорли ижодкор ёшлари бор. Декабрь ойида Бишкекда бўлиб ўтадиган қисқа метражли фильмлар фистивалига ҳакамлар ҳайъати аъзоси сифатида таклиф қилиндим.\nЭнг асосийси эса янги сценарий тайёрлаяпман. Илк қоралама аллақачон тайёр бўлди, лекин сценарий устида ҳали кўп ишлашим керак.\n– Ўқувчиларимизга тилакларингиз...\n– Чинакам бадиий фильмларни кўпроқ томоша қилинг. Улардан барча саволларингизга жавоб топасиз.


Авария ортидан “Союз“ни Халқаро космик станцияга учириш вақтинча тўхтатиб қўйилди\n25 май 2019, Тошкент вақти: 16:41\n11 октябрь куни “Союз” ракетаси старт чоғида аварияга учраши ортидан космонавтларни Халқаро космик станцияга (ХКС) элтиш хизмати вақтинча тўхтатиб қўйилди.\nҲалокат ортидан “Роскосмос” космонавти Алексей Овчинин ва НАСА астронавти Ник Хейглар махсус капсулада Қозоғистон ҳудудида ерга тушган.\nҚозоғистондаги Бойқўнғир космодромида учирилган ракетанинг иккинчи босқичи мотори ўчиб қолгани айтилмоқда. Унинг икки кишидан иборат экипажи омон қолган.\nТерговчилар авария сабабини аниқлагунича АҚШ ҳам, Россия ҳам ХКСга космонавт юбора олмайди.\n2011 йилдан бери фазогирлар ХКСга фақат “Союз“ ракеталари бортида чиқарилиб келади. Аммо “Роскосмос“ авария сабаби аниқлангунича ушбу ракеталардан фойдаланишни тўхтатиб қўйди.\nАвария ракета парвози бошланганидан сўнг 2 дақиқа ўтгач, унинг ён блоклари иккинчи босқичнинг марказий блогидан ажралаётган сонияларда содир бўлган. Шундан сўнг космик кема қисмларга ажралиб, парашют ишга тушган.\nДекабрь ойида “Союз“ ракетасида бортида ХКСга уч бошқа фазогирни юбориш режалаштирилган эди.\nАммо мутахассислар ҳалокат сабабларини аниқлашга бир неча ой лозим бўлишини айтмоқда.\nАйни дамда ХКС бортидан бўлган уч фазогир – германиялик Алехандер Герцт, америкалик Серина Мария Ауньон-Чанселлор ҳамда россиялик Сергей Прокопьевлар декабрь ойида Ерга қайтиши режалаштирилган эди. Эндиликда улар станцияда кўпроқ вақт қолишга мажбур бўлиши мумкин.\nЯна бир муаммо: фазогирларни Ерга олиб қайтадиган кема батареяларининг қуввати тахминан 200 кунда тугайди. Кема июнь ойига ХКСга юборилганини ҳисобга олсак, уч фазогирни 2019 йилнинг январида Ерга қайтариш лозим бўлиши мумкин.\nNASA ўзининг Space Shuttle дастурини 2011 йилда тўхтатиб қўйган. Ўш пайтдан бери АҚШ ўз фазогирларини ХКСга юбориш учун Россияга миллионлаб доллар тўлаб келади\nNASAнинг Россия билан шартномаси 2019 йил охирида тугайди. Бунинг ортидан ширкат икки хусусий ширкат, хусусан, SpaceX ҳамда Boeing ширкатлари билан ҳамкорлик қилишни режалаштирмоқда.\nSpaceX шу кунгача 16 марта ХКСга турли захираларни еткизиберди. Аммо ширкатнинг фазогир юборишни кўзловчи ракета дастури режалаштирилгандан кўпга чўзилмоқда. Boeing ширкатининг ракета дастурида ҳам айнан шундай ҳолат кузатилмоқда.


Қарағанди театри пойтахтда олти спектакль тақдим этди - Номадлар,Турклар,Қозоқ одатлари ва анъаналари,Қозоғистон табиати | QazaqTV\nҚарағанди театри пойтахтда олти спектакль тақдим этди\n#театр #Қарағанди #гастрол #Астана Опера #Сеҳрли қуш Самруқ\nҚарағанди академик мусиқий-комедия театри «Астана Опера» саҳнасида олтита сара спектаклларини тақдим этди. Пойтахт театр мухлислари учун ёрқин, тўйинган дастур тайёрлашди. Болаларга «Сеҳрли қуш Самрук», «Кичкина Мук» ҳамда «Сеҳрли чечак» мусиқий эртакларини олиб келишди. Катталар учун эса КАльманнинг «СИльва», Штрауснинг «Вальс қироли» каби машҳур оперетталар, шунингдек КОлкернинг «ТруффальдИно» мюзикли қўйилди.\nАмантай Ибраев, Қарағанди академик мусиқий-комедия театри раҳбари:\n- Мазкур спектакллар театримиз ёрқин палитрасини очиб бериш, театримиз салоҳиятини, яккахонларимизнинг вокал, балет артистларининг рақс имкониятларини, шунингдек, оркестримиз нимага қодирлиги, жанр ўзига хослигини тўла кўрсатиш учун танланди.\nНиколай Макаревич, таклиф этилган дирижёр, /Беларусь/:\n- Мен Қарағанди театри гастрол афишасида кўрсатган деярли барча спектаклларда дирижёрлик қиламан. Мен Европа театрларида бўлганман, Вена операсида қатнашганман, лекин бу театрда кўрганларим мени лол қолдирди. Балки Америкадаги театрларни кўрмаганим учундир, уни нимага таққослашни ҳам билмайман. Бу масканни муҳташам дейиш мумкин. 00:02:18:09\nТаъкидлаш лозимки, Қарағанди театри репертуарида икки юз саксондан ортиқ постановка бор. Улар қаторида классик оперетта дурдоналари, шунингдек, замонавий спектакллар ҳам бор. Театр режиссёрлари турли мусиқа жанрлари билан тажрибалар қилишади, саҳнада мюзикллар, яккахон концертлар, романс кечалари қўйишади. Энди Қарағанди театри Нижний Новгород, Чимкент ва Алматига сафарга боради.\nЎқувчилар ҳаводан сув олмоқчи\nЯнгиликлар дастури - 13.10.2021\n«Астана Опера» Алматига борди\nЯнгиликлар дастури - 11.10.2021


15 октябрь куни Ўзбекистонда содир бўлган энг муҳим хабарлар дайжести – Газета.uz\nРустам Азимовнинг ОАВда чиқиш қилиши, Ўзбекистон Ҳуқуқ устуворлиги индексида 14 поғонага кўтарилиши, Safia асосчисининг президентга мурожаат қилиши — «Газета.uz»нинг 15 октябрдаги энг муҳим хабарлари дайжестида.\n15 октябр 2021, 21:30 Сиёсат Жамият\nЎзбекистон ва ЕТТБ биринчи своп операциясини амалга ошириш бўйича келишувга эришди\nЎзбекистон деривативлар бозорини ривожлантириш орқали хорижий валютага боғлиқликни камайтиришни режалаштирмоқда. Шу мақсадда мамлакат ЕТТБ билан илк синов своп операциясини ўтказишга келишиб олди.\nЎзбекистон қамоқхоналарида 2000 дан зиёд диний ва сиёсий маҳбус бор - АҚШ комиссияси ҳисоботи\nЎзбекистонда диний ва сиёсий сабабларга кўра судланган 2000 нафардан зиёд маҳбус бор. АҚШнинг Диний эркинликлар бўйича халқаро комиссияси маълумотларига кўра, бу собиқ иттифоқ республикаларидаги барча диний маҳбуслар йиғиндисидан кўра кўпроқ ва дунёдаги энг юқори кўрсаткичлардан биридир. Комиссия Ўзбекистон ютуқларини қайд этди, лекин ушбу соҳа жиддий ислоҳотга муҳтож деб ҳисоблайди.\nЧерногория ҳукумати инвестиция киритганлиги учун мамлакат фуқаролигини берган хорижликлар орасида Самарқандда туғилган аёл ҳам борлиги маълум бўлди. «Олтин паспортлар» 250 мингдан 450 минг еврогача Черногориядаги лойиҳага сармоя киритган ва ҳукумат жамғармасига 100 минг евро тўлаган инвесторларга берилади.\nSafia қандолат маҳсулотлари тармоғи асосчиси Бекзод Самигжонов компаниянинг яқинда қурилган янги заводини қутқаришни сўраб президентга мурожаат йўллади. Завод қурилган ер президент топшириғи билан берилганди. Бироқ, ернинг аввалги ижарачиси суд орқали ер ажратиш тўғрисидаги қарорни бекор қилишга эришди.\n9 ой давомида боғчаларда 6,6 млрд сўм ноқонуний ўзлаштирилган\nЯнварь-сентябрь ойларида Ўзбекистондаги боғчаларда 6,6 млрд сўмлик камомад ва ноқонуний ўзлаштириш ҳолатлари аниқланган. Шундан 2,4 млрд сўм маблағ ташкилотларда аслида ишламайдиган ходимлар номига ёзилган иш ҳақи бўлиб чиққан.\n2022 йилдан Болалар гематологияси, онкологияси ва клиник иммунологияси маркази мустақил фаолият юритади\n2022 йилдан Болалар гематологияси, онкологияси ва клиник иммунологияси маркази Республика ихтисослаштирилган гематология илмий-амалий тиббиёт маркази таркибидан чиқарилади ва мустақил фаолият юритади. Беморларга Тошкентга темир йўл ва авиатранспорт келиш ҳаражатлари қоплаб берилади. Бунинг учун уларга имтиёзли йўлланма ёки ваучерлар берилади.\nWorld Justice Project ташкилоти 2021 йилги Ҳуқуқ устуворлиги индекси натижаларини эълон қилди. Тадқиқотлар COVID-19 пандемияси сабаб 74,2 фоиз мамлакатда ҳуқуқ устуворлиги кўрсаткичлари пасайганини кўрсатмоқда. Ўзбекистонга берилган баҳолар эса 4,1 фоизга ошди, натижада 139 та давлат орасида 85 ўринни эгаллади.\nҲукумат қарорига мувофиқ ҳайдовчининг ЙПХ инспекторига тақдим этилиши лозим бўлган ҳужжатлари ёнида бўлмаса улар махсус планшет қурилмаси ёрдамида идентификация ID-картаси орқали текширилади. Шунингдек, 2022 йил 1 февралгача суғурта шартномалари тўғрисидаги маълумотлар ягона ахборот тизимига тўлиқ киритилади.


Россельхознадзор Ўзбекистонни яна огоҳлантирди\nРоссельхознадзор 13 сентябрда Ўзбекистондан экспорт қилинган туксиз шафтоли - нектаринда қўнғир моғор вируси аниқланганини маълум қилди. Мазкур вирус карантинга олиниши шарт бўлгани ортидан Россельхознадзор Ўзбекистон ўсимликлар карантини бўйича давлат инспекциясини огоҳлантирди.\nТАССнинг билдиришича, 10 сентябрь куни мазкур икки ташкилот вакиллари ўртасида видеоалоқа форматида музокаралар ўтказилган ва Ўзбекистон томони экспорт қилинаётган меваларни диққат билан текширувдан ўтказиши шартлиги талаб этилган.\nРоссельхознадзор жорий йилнинг ёзида Тошкент ва Бухоро вилоятларидан Россияга помидор ва қалампир олиб киришни тақиқлаган эди. Бунга помидор ва қалампирда тобамовирус (Tomato brown rugose fruit virus) ҳамда Пепино мозаикаси вируси (Pepino mosaic virus) топилгани сабаб бўлган.\nРоссельхознадзор ўтган йил ноябрида Фарғона вилоятидан, декабрида эса Навоий ва Қашқадарё вилоятларидан Россия Федерацияси ҳудудига помидор ва қалампир олиб киришни тақиқлаганди. Бу тақиқлардан бири 3 ой, яна бири 6 ой ўтгач, бекор қилинганди.


ТОШКЕНТ, 25 сен — Sputnik. Энди Россияга ишлаш учун келган ўзбекистонлик мигрантлар Москва ва Россиянинг бошқа 4та шаҳарида бепул ташкил этилган курсларда ўзларининг касб-ҳунар маҳоратлари ва рус тилидаги билимларини оширишлари мумкин.\nЯқинда бундай курслар Санкт-Петербург, Қозон, Екатеринбург ва Новосибирскда бошланади.\nМашғулотлар ҳар куни, мигрантлар учун қулай вақтда, яъни эрталаб, кечқурун, иш кунлари ёки дам олиш кунлари ўтказилади. Ўқув дастурлар ҳар бир гуруҳ учун алоҳида тузилади – кимдир электротехника бўйича курсдан ўтиши мумкин, кимдир қурилиш соҳасини ўрганади, кимдир аввал рус тилини ўрганиши керак.\nТаъкидлаш жоизки, Ташқи меҳнат миграцияси агентлиги зарур бўлса ўқув курси тингловчиларига турар жой, овқатланиш ва курслар ўтказиладиган жойга етиб келишни билан таъминлайди. Бу ҳақда курснинг очиқ эшиклар кунларида маълум қилинди.\nЎзбекистон Бандлик ва меҳнат муносабатлари вазирининг биринчи ўринбосари Эркин Мухитдиновнинг сўзларига кўра, Россия Федерациясида ишлаётган ўзбекистонликлар учун касблар ва рус тилини ўқитиш уларнинг меҳнат бозорида мутахассис сифатида ўз ўрнини сезиларли даражада мустаҳкамлайди, бу уларнинг даромадлари ва ҳаёт сифатини оширади. WorldSkills Russia ва Россия Халқлар Дўстлиги университетидан ҳамкорлар билан биргаликдаги фаолият, вазирнинг ўринбосари, Россияда ишлаётган минглаб ўзбекистонлик мигрантларнинг касбий малакаси ва рус тилини билиш даражасини ошириш бўйича режалаштирилган мақсадларга эришишга имкон беради, деб ҳисоблайди.\nТадбирда иштирок этиш учун биринчи босқичда Ўзбекистондан 100 нафардан зиёд мигрант таклиф қилинди. Ўқув-гуруҳларга қабул қилиш давом этмоқда. Ташкилотчиларнинг фикрига кўра, ўқитишга талаб жуда катта - мигрантлар Россия бозори талабларига жавоб бериш учун касбий маҳоратга эга бўлиш зарурлигини тушунмоқдалар.\nЎқув курслар нафақат назарий, балки амалий тарзда ўтказилади. Потенциал иш берувчилар мигрантларнинг малакасини ошириш учун қурилиш майдонларини тақдим этишга тайёр.\nМасалан, Москвада 40 дан ортиқ қурилиш лойиҳаларига эга бўлган "Моспромстрой" компаниялар гуруҳи ўз ходимлари учун тренинглар ташкил қилди ва курс битирувчиларини иш билан таъминлаш масаласини кўриб чиқишга тайёр.\n"Курс тингловчилари профессионал терминологияни ўзлаштириши ва кейинчалик меҳнат бозорида самарали мулоқот қилиши мумкин бўлади", - деди Алина Досканова, WorldSkills Russia халқаро директори бош директорининг ўринбосари, Россиядан WorldSkills International, WorldSkills Europe ва WorldSkills Asiaдаги техник делегати. Биз республикада WorldSkills ҳаракатини ривожланишнинг биринчи босқичини якунладик ва WorldSkills стандартлари бўйича мустақил баҳолашни ишлаб чиқишга, шунингдек WorldSkills усулларидан фойдаланган ҳолда интенсив дастурларда ўқитишни ташкил этишга қаратилган иккинчи босқичга ўтмоқдамиз".\nЎқув-курсни тугатгандан сўнг, иштирокчилар Worldskills Russia томонидан Skills-паспортини олишади ва улар ўзига мос бўлган ва юқори маошли иш топишлари мумкин.\nЛойиҳанинг ахборот шериги - Migrant.mobi портали.\n“Чегарасиз иш” - ЕОИИда меҳнат мигрантлари учун онлайн платформа ишга тушади - вазир\n14:24 29.10.2020 (Янгиланган 09:21 30.10.2020)\nТОШКЕНТ, 29 окт - Sputnik. Евроосиё Иқтисодий комиссияси (ЕИК) ички бозорлар ва ахборотлаштириш вазири Гегам Варданян меҳнат мигрантларини ишга жойлаштириш бўйича ЕОИИда жорий этиладиган янги тизим ҳақида айтиб берди.\nЕИК ЕОИИ ҳудудида “Чегарасиз иш” – унификация қилинган иш қидириш тизимини жорий этмоқда. Лойиҳанинг асосий мақсади бўш иш жойлари қидирув тизимини ва иш қидирувчилар маълумот базасини яратишдир. Ундан ЕОИИга аъзо бўлган ҳар бир мамлакат меҳнат ресурслари бўйича маълумот базалари киртилади. Айни дамда меҳнат мигрантларини ишга жойлаштириш лойиҳаси ўзининг якуний босқичида, деди эксперт.\n“Ушбу тизим Иттифоқ фуқароларига барча мамлакатларда мавжуд бўлган иш ўринларини ва иш қидирувчиларни кўриш имконини беради. Умуман олганда, бу барча мавжуд маълумот базаларини бирлаштирган тизим бўлади. Меҳнат ресурслари бўйича маълумот базалари турли мамлакатда сақланади. Иш қидирганда улар ҳар бир мамлакатдан алоҳида-алоҳида кўрсатилади”, - дейди Варданян.\nЭкспертнинг фикрига кўра, бундай ёндашув қонунчилик ва шахсий ахборот ҳақидаги муҳим талабларга жавоб беради.\nВарданяннинг айтишига қараганда, лойиҳа йил охирида ишга тушади. Декабрда унинг ишлаши намойиш этилади.\nУнда Иш берувчилар ва Ишчилар реестри бўлади. Иш берувчилар ўзларида қандай бўш иш ўринлари борлигини кўрсатишади. Ишчилар реестрида эса хорижий фуқаролар рўйхатдан ўтиб, ўз ҳунар ва кўникмаларини кўрсатишади. Мигрантлар Россияга киришидан олдин қайси иш берувчига бораётганини билиб келади. Бу эса рухсат берувчи ҳужжатлар олиш тартибини қисқартиради.\nРоссияда мигрантлар шароитини қандай енгиллаштириш мумкин – эксперт фикри\nМосква ҳукумати ҳузуридаги Миллатлар ишлари бўйича кенгашининг миграция комиссияси раиси Юрий Московский чет эллик ишчилар учун қулай шароит яратиш учун нима қилиш кераклиги хусусида фикр билдирди.\nЭкспертнинг сўзларига кўра, пандемия бошида Россияда 2,3 миллион нафарга яқин меҳнат мигрантлари ишлаган, лекин ҳозир уларнинг кўпи ишсиз қолган ёки яхши шароит қидиришмоқда.\nМосковскийнинг маълум қилишича, киритилган чекловлар олиб ташлангандан сўнг Россияга ишга келадиган мигрантларнинг ишга жойлашиш учун база яратиш бугунги кунда ўта долзарб ва зарур.\nМутахассиснинг сўзларига кўра, ундан кейин аввало Россиянинг миграция соҳасидаги қонунчилигига эътибор қаратиш лозим.\n“Гап биринчи навбатда ҳар қандай иккита маъмурий қоидабузарлик учун чет эллик фуқарони чиқариб юборишни бекор қилиш ҳақида бормоқда. Ҳаддан зиёд тақиқловчи чоралар нафақат меҳнат бозори ва меҳнат мигрантларига, балки Россия иқтисодиётига ҳам жуда катта зарар етказади”, - деб ҳисоблайди Московский.\nЭксперт Россия фуқаролигига қабул қилишнинг осонлаштирилиши ҳам одамларнинг ишга жойлашишини осонлаштиришини қўшимча қилди.


Ҳасан ибн Али ас-Саққоф ҳақида » Тавҳид\nҲасан ибн Али ас-Саққоф ҳақида\n2,422 марта ўқилган\nБисмиллаҳир Pоҳманир Pоҳийм\nБарча Оламлар Роббиси бўлган Аллоҳ таъолога ҳамду санолар, пайғамбаримиз, Унинг оиласи ва барча саҳобаларига салавоту саломлар бўлсин.\nБугунги кунда ўзбекзабон мусумонларни мотрудий ақидаси, мазҳабга мутаассиблик, сўфийлик ва бундан бошқа кўпгина ботил тушунчаларга даъват қилиб келаётган баъзи ўзини «исломий» деб номлаган саҳифалар кенг фаолият олиб бормоқда. Уларнинг сифатларидан бири шуки, улар Суннатни ва унга чақирувчиларни ёмон кўришади. Агар сен уларнинг қавлларига эргашмай, ундан кўра саҳиҳроқ бўлган қавлга эргашишни лозим топсанг, дарҳол бемазҳаб, ваҳҳобий ва шу каби Ислом душманлари тўқиб чиқарган лақабларни сенга тамға қилишади. Уларнинг жирканч сифатларидан бири шуки, улар Суннат имомларини ёмон кўришади, улардан нафратланишади, адашганлик, бемазҳаблик, ваҳҳобийлик каби Исломда ўз асосини топмаган турли номлар билан номлаб, мусулмон оммасини уларнинг китоблари, маърузалари ва фатволарини ўқишдан, эшитишдан ва уларга эргашишдан бездирмоқчи бўлишади. Ўз мақсадлари йўлида улар ҳеч нарсадан бош тортишмайди.\nШу кунларда улар ўзларининг Суннат уламоларига бўлган адоватларини яна бир бор, очиқдан-очиқ эълон қилишди. Ўз саҳифаларида Ҳасан ибн Али ас-Саққоф исмли кимсанинг, муҳаддис аллома Муҳаммад Носириддин Албоний раҳимаҳуллоҳга ёзган «Таноқузоти Албоний ал-Возиҳот» раддиясидан иборат китобни ўзбек тилига таржима қилиб, уни мусулмонлар орасида тарқатишди. Улар бу қилмишлари оқибатида кўпгина илмсиз мусулмонларнинг қалбларига шубҳа солишди.\nБиз ўзбекзабон мусулмонларинг эътиборига Ҳасан ибн Али ас-Саққоф исмли кимса аслида ким экани, унинг асл башараси қандайлигини, у кимсанинг жирканч эътиқоди ва залолатларини қисқача баён қилиб бермоқни мақсад қилдик. Шояд заррача бўлса ҳам онги бўлган мусулмон ушбу кимсанинг асл башарасини кўргач, унинг асарларидан ва ўзининг разил мақсадлари сабабидан оммага у кишининг асарларини тарғиб қилаётганлардан юз ўгирса.\nАслида Ҳасан ибн Али ас-Саққоф ва унинг китобларига эътибор бермаслик лозим. Шайх Албонийга раддияси ҳам умуман эътиборга лойиқ эмас.\nҲасан Саққоф Исломдаги адашган фирқаларнинг қарийиб барчасининг залолатларини ўзида жамлаган одам сифатида машҳур. Жаҳмия ҳам, суфийлик ҳам, шиъа ҳам, ашъария ҳам, бундан бошқаси ҳам шу кишида мужассам бўлган.\nБизнинг замонамизда Саққофга раддия бермаган ва ундан огоҳлантирмаган бирор шайх қолмади. Уломолар Саққофга берган таърифларига қараганда, аввалда уламолар уни ашарий сифатида тан олишган, кейинчалик эса унда мўътазила ва зайдийлар тарафга бўлган оғишликни кузатишган экан.\nУнинг шахсий саҳифасини қисқача тадқиқот қилган биродарларимизнинг айтишича, унинг сайтидан маълум бўлган нарса шуки, мазкур шахснинг суннийлар билан шиалар ўртасини бирлаштириш мақсади бор экани, ваҳдатул вужуд эътиқодига мойиллиги, тарих давомида аҳли суннат ва жамоат юрган йўлдан йироқ эканини очиқ намоён бўлган. Аслида шиаларнинг аҳли суннат ва жамоатга нисбатан эътиқодий фарқлилиги аҳли суннат эътиқодидан хабардор бўлган одамга маълум. Шиаларнинг аҳли суннатга нисбатан душманликлари қай даражада бўлгани эса Ислом тарихи ҳақидаги китобларда ёзилган.\nУнинг ҳадис борасида шайх Албонийга қилган ҳужумлари эса, шундай аҳмоқона сўзларки, ҳар бир дин асосларидан хабардор бўлган одам, Аллоҳнинг раҳмати билан буни фарқлай олади. Саққоф саҳиҳлигига уммат ижмоъ қилган саҳиҳ ҳадисларни, унинг йўлига мувофиқ бўлмаганлиги учун заиф санайди. Умуман асоси йўқ ҳадислар ва салафларнинг сўзларини эса саҳиҳ санайди. Шу услуб билан у қаердандир салафлар Аллоҳнинг исм ва сифатларини таъвил қилишарди, деган хабарларни кавлаб топибди.\nУнинг Албонийга қарши ёзган китобига кўпчилик шайхлар раддиялар ёзишган ва уни ёлғонини ва жаҳолатини ошкор қилишган.\nЯна Саққоф тавҳид уч қисмга бўлинишини ҳам инкор қилган, шунинг учун Абдурраззоқ ал-Бадр унга «ал-Қавл ас-садид фи радд ъала ман анкаро ат-тавҳид» номли китобларида раддия ёздилар. Шайх Абдурраззоқ бу Саққоф ҳақида шундай деганлар: «Албатта, бизнинг замонамизда бидъат байроғини кўтариб юрувчи ва фитна тарқатувчи одам ёш жаҳмий Ҳасан ибн Али ас-Саққофдир».\nХудди шу Саққоф яна саҳобий Муовия розияллоҳу анҳуни ҳақорат қилди. Шайхулислом Ибн Таймия ал-Ҳарронийни ҳам қаттиқ ҳақорат қилди, у кишини мазаҳ қилди, сўнгра буни тан олмади. У шайхулисломнинг исмини ёзар экан, Ҳарроний ўрнига Ҳирраний деб ёзган. «Ал-Ҳир» сўзи араб тилида жинсий аъзо, зино каби маъноларни англатади. Ушбу сўз машҳур ҳадисда қўлланилган: «Менинг умматимдан зино (ал-ҳир), ипак, ароқ ва мусиқа асбобларини ҳалол қилиб олувчи кимсалар чиқади» (Бухорий 5590).\nУ яна Ибн Таймия ва Ибн ал-Қоййимларнинг китобларида ташбиҳ бор деб айтади.\nШайх Муқбил ўз вақтида ушбу кимса ҳақида шундай деган эдилар: «У адашган даъватчи ўзида сўфийликни ва Суннатга бўлган душманчиликни жамлади!» (Қаранг: «Насиҳа ва фадаиҳ» 114).\nШайх Умар ибн Абдулмунъим Салим «Нафақат Албонийни ҳимоя қилиб, балки салафийликни ҳимоя қилиб» номли китоблари бор. Бу китобнинг аввалида Саққофнинг ақидадаги залолатларини келтирдилар, сўнг фиқҳдаги, сўнгра ҳадис илмидаги залолатларини, охирида эса уни Албонийга берган раддияси масаласини баён қилдилар.\nҚуйида Ҳасан Саққофнинг баъзи бузуқ эътиқодларига асосланиб айтган сўзларидан мисоллар келтирамиз:\n1. Унинг айтишича у имом Заҳабийни «ал-Улув» китоби бўйича ҳадис илмида тор-мор этиб, унга раддия бериб, айтган экан: «Унда бу китобда ҳатто биргина ҳам далили йўқ!»\n2. «Мўътазилалар (эътиқоди) асоссиз эмас». Фақатгина сиёсий сабабларга кўра ашарий уламолари мўътазилаларга раддия беришган. Уларнинг раддияларидаги кўп нарсалар аслида хато.\n3. «Қуръоннинг яратилганлиги – муаммо нарса эмас. Ашарийлар бу борада улар билан ҳамфикрлар». Шунингдек ибодийлар (ҳаворижлар), зайдийлар ва шиа-имомийлар ҳам улар билан ҳамфикрлар.\n4. «Бизнинг ваҳҳобийлар (салафийлар, ҳанбалийлар) билан ихтилофимиз, мўътазилалар билан бўлган ихтилофимиздан кўра чуқурроқдир».\n5. «Ашарийя мазҳабига ҳақиқий асос солганлар – бу имом Жувайний ва Ғаззолийдир, имом Ашарий эмас …» ва унинг шогирдлари ва илк эргашувчилари (ҳам эмас). Саққофнинг айтишича, имом Ашарий ва Бақилонийнинг китобларида улкан хатолар ва очиқ «тажсим» (ўхшатиш) бор (7-минут, 50-секунд). Бироқ Жувайний ва Ғаззолий мўътазилалар нима деса, шуни айтишади. Бунда улар соф «танзиҳ» (Аллоҳни унга бирор нарсага ўхшашликдан поклаш) йўлидан бордилар. Қарабсизки, имом Ашарий эса ҳатто мўътазилаларга раддия беришга журъат қилди. Бунинг сабаби улар «Яд»ни (қўл) «қудрат» деб таъвил қилганлари ва ҳоказалар эди. «Шунинг учун, кейинчалик ҳақиқий ашарий имомлари келишди. Улар ушбу мазҳабга ҳаққоний асос солдилар ва бу Жувайний ва Ғаззолий эди. Улар айтишдики «Истава» (олий бўлиш, юксалиш) бу «Иставла» (эгаллади, мулкни қўлга киритди) дегани, «яд» (қўл) эса «қудрат» деган маънони англатади. Худди шуни мўътазилалар ҳам айтишади» (9-минут, 40-секунд).\n6. «Ҳатто «Холқ афъал» масаласида ҳам Жувайний ва Ғаззолий мўътазилалар айтган гапни айтишади. Буни Субкий тан олган».\nШунинг учун азиз биродарлар, вақтларингизни Саққофнинг китобларини ўқишлик учун зое қилманглар. Ундан кўра вақтингизни Қуръондан бирор сура ёдлаш ёки диндаги бирор масалани ўрганишга кетказинг.\nАбдуллоҳ Ибн Умар розияллоҳу анҳу дедилар: «Дининг, дининг, дарҳақиқат – тана ва қонингдир. (Шундай экан) динингни кимдан олаётганингга қара!» (Хатиб «ал-Кифоя»да 121).\nМуҳаммад ибн Сийрин раҳимҳуллоҳ деди: «Дарҳақиқат, олаётган илмингиз — диндир. Шундай экан динингизни кимдан олаётганингизга қаранг» (Қаранг: «Саҳиҳ Муслим» 1/23).\nАллоҳ таоло пайғамбаримиз, унинг оиласи, саҳобалари ва унга қиёмат кунига қадар яхшилик билан эргашган кишиларга салавот ва саломлар йўлласин.\n/ Кутубхона / Адашган тоифалар / Ҳасан ибн Али ас-Саққоф ҳақида\n9 та мулоҳаза\nАбдухаким → 10.06.2011 йил\nЖуманазаров Абу Айюб. Агар фосик хабар келтирса текшириб куринг. ас-Саққоф ҳақида илгари эшитмаганмиз, уни хабарини кабул килмаймиз.\nAbdulloh → 13.06.2011 йил\nBismillah! Alhamdulillah! Vassolatu vassalamu ‘ala Rosulillah! Assalamu alaykum va rohmatullohi va barokatuh tavhid.com sayti admini! Siz iltimos ahli ilmlar bo’lsa, ulardan iltimos qiling ushbu iqtibosdagi olimning kitobini o’zbek tiliga tarjima qilib berishsin.\n“Шайх Умар ибн Абдулмунъим Салим «Нафақат Албонийни ҳимоя қилиб, балки салафийликни ҳимоя қилиб» номли китоблари бор. Бу китобнинг аввалида Саққофнинг ақидадаги залолатларини келтирдилар, сўнг фиқҳдаги, сўнгра ҳадис илмидаги залолатларини, охирида эса уни Албонийга берган раддияси масаласини баён қилдилар.”\nAbu Dovud → 30.06.2011 йил\nAssalamu alaykum. Bir birodarning “Mashhur bo`lishni istasang, mashhur olimlarga tosh ot” degan gaplari esimga tushib qoldi, u aynan Hasanibn Saqqofga tegishli ekanini, uning hayotini kurib bilish mumkin. Bechora o`zbek halqi, ahir ilm bo`lmagandan keyin mana bunday(Saqqof) johil kishilarni maqolalarini o`qiydilar, buni ustiga bazi saytla bu kishini maqolalarini reklama qilib yotibtilar. Aqida masalasida Ahli sunnaning yo`lini tutmagan bu kishi qanday qilib haqiqatni gapirishi ham mumkin.\nAbdulloh → 11.07.2012 йил\nAssalamu alaykum, Jazakallohuxoyron shu ishinglarga!\nHikmatnuri.com da aynan shu malu’n xaqida maqola chiqqan edi!\nEndi mana bu quyidagi linkdagi odamlar orasida olim deb tanolinadigan insonni tuhmatni ko’ringlar, uzbekzabon yoshlar manashu inson sababli salaf olimlarini yomon kuradigan bulib borayapti! ayniqsa uzbekistonni ichidagi yoshlar! Bu inson shunaqa ko’p hato gaplarni gapirdi, men uchun oddiy xol bulib qoldi bunday tutruqsiz gaplari!\nhttp://savollar. манзил ўчирилди\nman Saqqofiyni tanimayman man sufiy emasman man Hanafiyman salafiylar e`tiqodini yaxshi tushunaman biz musulmonlar u undoq bu bundoq dsak kofirlar qayerda qoladi? birlashish vaqti kemadimikan? ustimizdan kulib yotishibdiyu yevreylar musulmonlar tarqoq biz mahkam bittamiz db, ulamolargayam qoyilmasman shu narsalarni targ`ib qilishmaydi qachon qarasa yozgan kitobi janjal nizo ixtilof bir birini yomonlagan bir tiyinga qimmat kitoblari, undan ko`ra musulmonlarni لا إله إلا الله محمد رسول الله dganin jamlan bir bo`l ajralma dsa bo`modomi u matrudiy u vahhobiy u shia nima keragi bor, koshkidi shu kitoblari bilan bironta odammi o`z e`tiqopddan qaytarolsa, man ko`rib yoqammi ushlab qoldim saudiyani podshohi amerikani prezidenti bn stakan urishtirib ichib yotipti asrag`firulloh, undan ko`ra o`sha boshliqlarni birinchi o`rinda tuzatsin keyin boshqalar yursin ketidan, qisqasi bunaqa tortishish qiyomatgacha tugamaydi shaxsan man Abu Hanifani mazhabidaman Allohni arshag o`tirib olgan yoki ko`tarilib olgan dmimanm, hatto bir mashhur olim Allohni huddi stolga o`tirgandek o`tirgan deb ko`rsatib beribdi astag`firulloh, hadisi qudsiyda Alloh Men azamatim va qudratimga qasamki yeru yetti qavat osminga sig`masman deb aytganini bilmasmikan shunday ekan arsh ham yetti qavat osmonning ichidaku sakkizinchi qavat yo`qku axir, man e`tiqodda va boshqada tortishmoqchi emasman, men birlashish vaqti kelganini ta`kidlamoqchiman kim kalima keltirib iymon keltirgan bo`lsa asal ari uyasiga to`plandandek musulmonlar bir joyga to`planishini xohlayman, qana ixtilofli e`tiqoddan qat`iy nazar\nСиз бугунги кунда кенг тарқалган «Ихвон ал-Муслимийн» жамоатининг “Олтин” қоидасидан таъсирланган кўринасиз. Бу аслида тоғутий қоида бўлиб, унинг ботил эканини уламолар етарли даражада бизга изоҳлаб беришган, алҳамдулиллаҳ.\nШайх Солиҳ ибн Фавзон ал-Фавзон ҳафизаҳуллоҳ шундай дедилар:\nБаъзи «даъватчи»лар: «Тавҳид ҳақида гапирманглар» дейишади. Даъватчилар-а! Ўзини даъватчи деб номлаганлар. Айтишадики: «Тавҳид ҳақида гапирманглар, сизлар одамларни бездиряпсиз. Одамларни ақидаларида қолдиринглар. Бизни ўз ҳолимизга қўйинг». (Яна айтишадики:) «Иттифоқ қилган нарсаларимизда ҳамкорлик қиламиз. Ихтилофли масалаларда бир-биримизнинг узримизни қабул қиламиз». Бу уларда олтин қоида. Ушбу қоидани «олтин қоида» деб аташади. Аслида эса бу тоғутий қоида! (Улар айтишадики:) «Одамлардаги ширк ва куфрни қораламанглар, одамларни эркин ҳолда қолдиринглар, нимада бўлишса ўшанда, ақидаларида. Лекин келинг барчамиз, ҳамкорлик қиламиз ва зиндиқ, мулҳид (худосиз), коммунист ва илмонийларни рад қиламиз. Фақат (ўшаларни). Бир-биримизни эса – йўқ. Ҳар ким нимада бўлса, ўшанда қолдиринг». Бундай сўзлар (ни гапиришлик) жоиз эмас, мутлақо. Биз бу қоида асосида ҳаракат қилсак зиндиқ, мулҳид ва кофирларга қарши тура олмаймиз. Бу мумкин эмас (яъни бунга муваффақ бўлмаймиз).\nЯҳудийлар баъзи одамлардаги хатони топганларида Расул соллаллоҳу алайҳи ва салламга нима дейишди? Айтишдики: «Дарҳақиқат сизлар ширк келтиряпсиз. «Аллоҳ ва Муҳаммад хоҳласа» деб айтасиз. Яна «Каъбага қасамки» дейсиз». Қаранг, яҳудий буни қоралади ёки мусулмонларга қарши ҳужжат қилди. Шунда Набий соллаллоҳу алайҳи ва саллам буни таъқиқладилар ва шундай дедилар: «Фақат Аллоҳ ўзи хоҳлади денглар. Аллоҳ ва Муҳаммад хоҳлади деманглар ва лекин Аллоҳ ўзи хоҳлади денглар. Каъбанинг Роббисига қасамки денглар». Расул (соллаллоҳу алайҳи ва саллам) сен яҳудийсан, сендан (буни) қабул қилмаймиз демадилар. Йўқ, у зот буни ундан қабул қилдилар ва бундан қайтардилар.\nШунинг учун кофирларни Исломни қабул қилишга даъват қилишдан аввал, даъватчилар мана шу нарсаларга эътиборларини қаратишлари керак, у (ширк ва куфр)ларни тушунтиришлари керак, мусулмонларни ундан қутқаришлари керак. Аввал ўзларини ислоҳ қилишлари керак, бу муҳимдир. Агарда кофирлар масалан Ибн Арабий ёки қабрга сиғинувчилар йўли билан Исломга киришига келсак, унда ҳаммаси бир нарса бўлади, қабул қилдими қилмадими фарқи йўқ, барчаси бир нарса, барчаси – куфр. Бу Ислом эмас. Ҳа (шундай).\nАҳли сунна вал жамоанинг умматни бирлаштириш йўлидаги манҳажи ҳақида кенгроқ маълумот олиш учун қуйидаги манзилга мурожаат қилинг: http://forum.tavhid.com/showthread.php?tid=1692\nshunday Ulamomiz borligidan hursand bumaymizmi!\nAlloh Ilmingizga baraka bersin, Shaykh!\nMen Shaykh Dr. Solih al Fawzanni nazarda tutdim.


Оҳ телефон,воҳ телефон! - Ishonch.uz\nБош саҳифа Жамият Оҳ телефон,воҳ телефон!\nОҳ телефон,воҳ телефон!\n…Автобус бекатига яқинлашар эканман, ўриндиқлардан бирида омонатгина ўтирган, қўлидаги телефонга тикилган ёш аёл диққатимни тортди: одмигина кийимининг ранглари-ю бичимлари чиройли диддан дарак берарди.\nАста ёнига жойлашдим. Яширмайман, шубҳа-ю хижолатга қўймайдиган тарзда унга яна қарагим келди. Аёлнинг фикру хаёли телефонида. Ёнгинасида ўтирганимдан кейин, ора-сира овоз ҳам эшитилади-да: телефон тугмачалари тез-тез босилиб рақам терилди. Нариги томон ҳаялламай жавоб берди, шекилли, жувон салому аликсиз:\n– Қаердасиз? – деди бетоқатлик билан. Кейин бир муддат тўхтаб-тўхтаб, гапини давом эттирди. – Нимага унақа қиласиз?.. Йўқ! Айтдим-ку… Яна ўз гапингизни маъқуллайсиз-а… Ойимдан мен сўрамайман, ўзингиз гаплашинг!\nШу дақиқада нариги тараф суҳбатни узиб қўйдими, жим бўлиб қолди. Ноқулайлик бўлмасин учун ўриндиқнинг бу чеккасига сурилиб, тескари тарафга ўгирилдим. Лекин қулоқ очиқ-да, эшитаверасан: телефон номери яна тезлик билан терилди, аммо нариги томон жавоб ҳам бермай, алоқани узди. Шундан кейин қулоғимга чалинган телефоннинг «тик-тик»ларидан тушунишимча, адашмасам, аёл SMS ёза бошлади…\nШу аснода яна аёл томонга қарадим, аммо оғиз очишгаям улгурмадим. У бир норози қараш қилди-да, ўрнидан турди-кетди…\nБошқаларда билмадиму, менда шундай… Йўлларда, жамоат жойларида, ҳатто ўзлари ёлғиз бўлган инсонлар муаммо-ю масалаларини кечиктирмай ҳал этиб олиш учун телефон орқали гоҳ бақир-чақир билан, гоҳ йиғи-ю гиналар қилиб, гоҳ ўқ сўзларни отаётганларини кўрганда… «нима қилсам тўғри бўлади?» деган савол кўндаланг бўлаверади.\nЯқинда автобусда телефон орқали бир қариндошини иккинчисига ёмонлаётган ҳамроҳимга астагина: «Гапингизни ҳамма эшитяпти…», дея оғиз очсам, у зарда билан: «Бўпти, гапим бу ердагиларга ёқмаяпти!», деди суҳбатдошига ва телефонини ўчирди.\nЯна бир гал телефонда ким биландир астойдил даҳанаки жанг қилаётган қизга «яхшимас, жим!..» деган маънода ишора қилгандим. «Сизнинг нима ишингиз бор?» деди кўзимга ўқ санчгудек тик боқиб.\nБугун эса бир қарашда ҳавасингни келтирадиган ёш жувон, адашмасам, телефонда эрини тергади, эридан норози бўлди, эри гапни қисқа қилмоқчи бўлганда, ҳеч бўлмаса, уйига боргунича сабр қилишниям истамади-ёв…\nЎйлаб қолдим: йил сайин кўпайиб бораётган оилавий ажримларда мана шундай, яъни «ўзи билан учрашганда воқеа тафсилотини билиб олай-чи», «ҳозир шу гапнинг мавриди эмас», «эрим (хотиним, отам, онам) ишдан чарчаб келади (ёки соғлиғи яхшимас), кўнгилсиз хабар (кайфият) билан кутиб олишим чиройлимас» каби мулоҳазалар эшикларини тамоман «михлаб» ташлаб, мисоли гўдак фарзанддан ҳам қўлига-ю дилига яқин бўлиб қолган телефон орқали шу лаҳзанинг ўзида «орани очди қилишга», «кимнингдир жойини кўрсатиб қўйишга», «бошқалар шохида бўлса, ўзи баргида юришини» таъкидлашга интилишу чиранишларнинг ҳиссаси қанча экан?..\nҲаётда жуда кўп синалган вазият: кимдан ёки нимадандир жуда хафа бўлиб, шу лаҳзада «ёрилгинг», «тўкилгинг», «енгиллашиб олгинг» келади. Аммо шайтоннинг васвасасига учмай, кўзинг ва қалбингни кенгроқ очиб дунёга қарасанг, хилма-хил тақдирлару воқеалар оқимида сенинг ташвишинг арзимаслиги-ю, сенга ўхшаганлар оз эмаслигини англайсан, ирода-ю сабрга таянганларнинг топганлари йўқотишларидан кўп эканини эътироф этасан ва шу аснода жисму руҳингни кимдандир қасд олиб чарчатишга эмас, балки нолишу норозиликларни енгиб чиқишга қодир бўлган куч тўплашга шайлайсан.\n«Кишининг ҳар бир эшитган нарсасини гапирмоғи ёлғончи эканига кифоя қилади», дейилади бир муборак ҳадисда. Эҳ-ҳе, йўл-йўлакай эшитганларимиз, кўрганларимизнинг моҳиятига етиб-етмай, уни бошқаларга сўзлаб, муҳокама қилиб, хулоса чиқариб… бир ибора билан айтганда, қулоғимизга кирганларни шошқалоқлик билан оғзимиздан «гуллаб» ёлғончига айланган, гуноҳ орттирган пайтларимизнинг ҳисоби қўлимизда телефонлар борлиги туфайли геометрик прогрессия асосида кўпайиб кетмаяптими?\nТўғри, бугунги кунимизни телефонсиз тасаввур этиб бўлмайди. Унинг беминнат хизматлари шарофатидан узоғимиз яқин, муаммоларимиз ечими осон, ишларимиз тез ва енгил, ҳатто олисдаги соғинган инсонларимиз билан хоҳлаган пайтда дийдорлашмоғимиз мумкин.\nХуллас, телефоннинг имкониятлари шу қадар кўпки… Фақат у шошқалоқлик, сабрсизлик, меҳрсизлик, бешафқатлигимиз касридан пушаймону йўқотишлар кўчасига олиб киргувчи воситага айланиб қолмасин… Аксинча, у феълу фаросатимиз, сабру мулоҳазаларимиз, ҳаёт ва одамларга муҳаббатимиз измида ҳамиша бизни қўллаб-қувватлагувчи дўстга айланиши мумкин.\nАввалги саҳифаТрансёғлар «чангали»\nКейинги мақолаЛоқайдлик вируси


Хушхабар: Бўстонлиқ туманидаги «Сори эшон Абд-Али» жоме масжиди фойдаланишга топширилди - Fitrat.uz\nБош саҳифа / Bo'limsiz / Хушхабар: Бўстонлиқ туманидаги «Сори эшон Абд-Али» жоме масжиди фойдаланишга топширилди\nOktabr 24, 2020\tХушхабар: Бўстонлиқ туманидаги «Сори эшон Абд-Али» жоме масжиди фойдаланишга топширилдиda fikr bildirishni o'chirish 121 Кўришлар\nБугун 24 октябрь куни Тошкент вилоятининг Бўстонлиқ туманидаги «Сори эшон Абд-Али» жоме масжидининг очилиш маросими бўлиб ўтди. Қайтадан қурилиб, халқимиз мўмин мусулмонлари учун фойдаланишга топширилган янги масжидининг хонақоси 200 ўринга мўлжалланган бўлиб, замонавий таҳоратхона ва барча қулайликларга эга бўлган хизмат хоналари бунёд этилди.\nМаълумки, юртимизда туризмни ривожлантириш учун алоҳида эътибор қаратилмоқда. Жумладан, Бўстонлиқ туманидаги янги қурилган масжидда муслималар учун ҳам алоҳида шинам намозхона фойдаланишга топширилди. Бундан ташқари имом-хатиб учун масжид ҳудудидан барча шароитларга эга бўлган 3 хонали хизмат уйи ҳам барпо этилди.\nЯнги масжиднинг очилиш маросимига Ўзбекистон мусулмонлари идорасининг биринчи ўринбосари Ҳомиджон домла Эшматбеков, Ўзбекистон мусулмонлари идораси масжидлар бўлими бошлиғи Муҳаммадназар домла Қаюмов, Ўзбекистон мусулмонлари идораси Тошкент вилояти вакиллиги в.б имом-хатиби Нурали домла Мавланов ва Тошкент вилояти ҳокими ўринбосари Зокиржон Ҳидоятов ва туман ҳокими иштирок этишди.\nШунингдек, маросимга ташриф буюрган меҳмонларга шукрона дастурхони ёзилди.\nТадбирда масжид қурилишида жонбозлик кўрсатган барча саховатпешаларга миннатдорчилик билдирилди. Айниқса, марҳум устоз Хайрулла домла Турматов роҳимаҳуллоҳнинг янги масжидга қилган саъй-ҳаракатлари алоҳида эслаб ўтилди. Қози домланинг бу дунёда қилиб ўтган яхшиликларини Аллоҳ таоло мақбул айлаб, Ўзининг жаннатларига дохил қилсин.\nАввалги Тошкент туманида имом-хатибларнинг масъулияти ҳақида йиғилиш ўтказилди\nКейинги Сўнаётган планета


Оқ амур балиғининг ўзига хос хусусиятлари | АгроОлам.Uz\nБош саҳифа Балиқчилик Оқ амур балиғининг ўзига хос хусусиятлари\nОқ амур балиғининг ўзига хос хусусиятлари\nКарп балиқчилиги хўжаликларида етиштириш учун тез ўсувчи оқ амур ҳам алоҳида эътиборга эга. Бу балиқ юқори сифатли, ёғли ва таъмли гўшти билан ажралиб туради. Оқ амурнинг муҳим ижобий хусусиятларидан бири ўсимликларга талаби юқорилигидир. Амур чучук сувда ўсувчи, узунлиги 122 см гача, вазни 32 кг гача етадиган балиқдир. Марказий Осиёда етиштириш учун иқлимлаштирилган.\nТабиий шароитда амурлар энг чуқур жойда ётади. Дарё ирмоқларида урчайди. Урчиш учун дарёнинг юқорисига қараб сузади. Бу ҳаракат май ойи охирида, сув ҳарорати 17-18°С га етганда бошланиб, августнинг ярмига қадар — сув ҳарорати 26—30° С га кўтарилгунча давом этади. Майда балиқлар икраларини сувнинг юқори қатламларига, тошлар устига бўлиб-бўлиб жойлаштирадилар. Эркак балиқлар томонидан уруғлантирилган икралар сув остида илинган ҳолатда тураркан, 32-40 соат давомида 27—29° С ҳароратдаги сувда ривожланиб боради ва ушбу муддат тугагач увулдириқдан личинкалар ёриб чиқади. Олтинчи кун и уларнинг оқсил халтаси сўрилиб тугатилади ва ўсиб қолган амур личинкалари қирғоққа яқин жойларга келишади. 15-кундан бошлаб улар планктонлар билан озиқланишни бошлайдилар. 1 ойликдаёқ 2,5 см га ўсган оқ амурлар ўсимликлар билан озиқланишга ўтади. Тўртинчи йил га келиб, 3,5 кг дан кам бўлмаган баъзи турдаги балиқлар жинсий етуклик даврини бошлайдилар. Мода балиқлар юз мингдан 816 мингтагача увулдириқ қўйиши мумкин. Оқ амурлар анча тез ўсади — бир йиллик балиқ вазни 0,6 кг ни ташкил этса, икки йилда 2,5 кг гача етади.\nОқ амурнинг асосий озуқаси сув ўсимликларидир, учраса майда балиқларни, чувалчангларни, ҳашаротларни тутиб ейди. Экиладиган ўтлардан бедани, ҳашаки нўхат, маккажўхори, концентрацияланган озуқани, ипак қурти ғумбакларини, кунжарани ва ҳ.к. ни хуш кўриб истеъмол қилади.\nМанба: Д. Ниёзов (2013). Балиқ – битмас бойлик. Тошкент: Dizayn-press.\nАфрика лаккасини бокиш видеоси бизнеси катта даромад, личинкаси сотилади\nБалиқларда учрайдиган бронхиомикоз касаллиги ва даволаш чоралари


Таҳлилчилар Apple’нинг янги смартфони iPhone 12 Pro’нинг нархини турли давлатлардаги ўртача иш ҳақи билан таққослаб, уни сотиб олишга етадиган пулни қайси давлатда тезроқ ишлаб топиш мумкинлигини аниқлашди.\nPicodi портали таҳлилчилари ўтказган “iPhone 2020 индекси” тадқиқотига iPhone 12 Pro’нинг 128 Гб хотирага эга версияси асос қилиб олинган. Қурилманинг нархи 1099 долларни ташкил қилади.\nАниқланишича, ўртача маош оладиган швейцарияликларга бунинг учун энг кам вақт - 4,4 кун талаб этилар экан. Америкаликлар iPhone 12 Pro’га етадиган пулни топиш учун 6,1 кун, австралияликлар ва люксембургликлар эса 6,6 кун ишлашлари керак.\nКўриб чиқилган давлатлар ичида Мексика ва Ҳиндистонда iPhone 12 Pro’га етадиган пулни ишлаб топиш учун энг кўп вақт - 54,4 кун ишлаш талаб этиларкан.\nApple ва Hyundai ўртасида электромобил ишлаб чиқариш борасидаги музокаралар тўхтатилгани хабар қилинди\nApple электромобилининг бир нечта хусусиятлари маълум қилинди


10 та йирик давлат компанияси трансформация қилинади | NORMA.UZ\nПрезидентнинг 12.05.2018 йилдаги “Давлат активларини бошқариш тизимини такомиллаштириш чора-тадбирлари тўғрисида”ги қарори имзоланди. Ҳужжат ЎзАда жойлаштирилган.\n2,5 йилда 10 та давлат компанияси трансформация қилинади\nХалқаро тажрибани инобатга олган ҳолда 2018-2020 йилларда мамлакатимизда Устав фондида давлат улуши устувор бўлган давлат корхоналари ва бошқа юридик шахсларни трансформация қилиш дастури амалга оширилади.\nДаставвал унга «Ўзбекнефтгаз», «Ўзкимёсаноат», «Ўзбекэнерго», «Ўзбекгидроэнерго», «Олмалиқ кон-металлургия комбинати», «Ўзбекистон темир йўллари» акциядорлик жамиятлари, «Ўзбектелеком» АК, «Навоий кон-металлургия комбинати» ДК, «Ўзбекистон ҳаво йўллари» МАК ва АТ Халқ банки киритилди. Дастурни амал қилиш муддатлари узайтирилиши, давлат компаниялари рўйхати – кенгайтирилиши мумкин.\nДастур доирасида қуйидагилар назарда тутилади:\nШу тариқа, давлат улушларини реализация қилиш, давлат корхоналарини хўжалик жамиятларига айлантириш ёки хусусийлаштиришнинг бошқа механизмларини қўллаш ушбу ҳолда режалаштирилмаётир.\nЛБМА – Лойиҳа офиси\nЛойиҳа офисининг функциялари ЛБМАга юклатилган. У дастурнинг стратегик мақсадлари ва муҳим вазифаларни аниқлаш ва тасдиқлаш, уни амалга ошириш масалаларини ҳал қилишга ҳақли.\nВазирлар Маҳкамасининг давлат компанияларининг бошқарув органларини шакллантириш бўйича, Давлат рақобат қўмитаси ҳузуридаги Давлат активларини бошқариш марказининг давлат компанияларига нисбатан ва Молия вазирлигининг – Халқ банкига нисбатан вазифа, функция ва ҳуқуқлари Лойиҳа офисига ўтказилди. Лойиҳани амалга ошириш доирасида Лойиҳа офиси ўз фаолиятини улардан мустақил равишда амалга оширади.\nЛойиҳа офисининг қарорлари давлат компаниялари - дастур иштирокчилари томонидан ижро этилиши учун мажбурий ҳисобланади. Бунда Дастур доирасидаги барча чора-тадбирлар уларнинг ўз маблағлари ҳисобидан амалга оширилади.\nЛойиҳа бошқарувига қаерда ўқитилади?\nКорпоратив бошқарув илмий-таълим маркази Лойиҳа офисига ўтказилди. У ерда давлат органлари ва бошқа ташкилотлар ходимлари лойиҳа бошқаруви масалалари бўйича ўқитилади.\nХусусан, 2018/2019 ўқув йилидан бошлаб марказда магистратура таълим дастури асосида “Лойиҳа бошқаруви” (“Project management”) мутахассислиги бўйича ўқитиш бошланади. Ҳар йилги қабул квоталари тўлов-контракт асосида 40 кишидан иборат бўлади.\nШу билан бир вақтда ходимларни лойиҳа бошқаруви ҳамда давлат харидлари соҳалари бўйича тайёрлаш, қайта тайёрлаш ва уларнинг малакасини ошириш махсус курслари очилади. Имтиҳонларни муваффақиятли топширган тақдирда белгиланган намунадаги сертификатлар берилади.\nМазкур ҳужжатларнинг тўлиқ матни, шарҳлар ва улар билан боғлиқ бошқа қонун ҳужжатларига ҳаволалар билан «Ўзбекистон Республикаси қонун ҳужжатлари» ахборот-қидирув тизимида танишиш мумкин.


Ўзбекистон яна 20 давлат фуқаролари учун визасиз режим жорий қилди\n17:11 13.08.2019 (Янгиланган 17:12 13.08.2019)\nМексика, Марказий Америка ва Кариб ҳавзаси давлатлари фуқаролари 30 кун визасиз Ўзбекистон ҳудудида бўлишлари мумкин.\nТОШКЕНТ, 13 авг — Sputnik. Ўзбекистон Республикаси президенти Шавкат Мирзиёев “Ўзбекистон Республикасида туризм соҳасини янада ривожлантириш чора-тадбирлари тўғрисида”ги фармонни имзолади.\nҲужжат билан 2020 йил 1 январдан бошлаб 20 та мамлакат фуқаролари учун Ўзбекистон ҳудудига кирган кундан бошлаб 30 кун муддатга визасиз режим жорий этилади.\nЭслатиб ўтамиз, аввалроқ Ўзбекистон БАА фуқаролари учун визасиз режим жорий қилгани хабар қилинган эди.\nАмерикаликлар норозилигининг яширин сабаблари нимада – бу ҳақда видеомизда томоша қилишингиз мумкин.


Қирим-татарлари Қиримнинг мақомини ўзгартиришни талаб қилишди « Ўзбекистон Халқ Ҳаракати\nҚирим-татарлари Қиримнинг мақомини ўзгартиришни талаб қилишди\n18 May 2014 - 18:58\nСимферополда бўлиб ўтган намойиш якунида қирим-татарлари ярим орол мақомини ўзгартириш талаби билан резолюция қабул қилишди. Мазкур ҳужжат қирим-татарлари Мажлиси сайтида эълон қилинди.\nНамойиш қатнашчилари Қиримни қирим-татар халқининг ҳақ-ҳуқуқлари тикланишини таъминланадиган миллий-ҳудудий муҳторият қилиш талабини илгари суришди.\n“Биз Қирим Республикасига миллий-ҳудудий муҳторият мақомини бериш орқали қирим-татар халқининг ўз тарихий Ватани Қиримда ўз тақдирини ўзи белгилашга бўлган ажралмас ҳуқуқини талаб қиламиз”, – дейилади ҳужжатда.\nБундан ташқари, қирим-татарлари умум миллий съезд – қурултой ва мажлис ўтказишни талаб қилишди.\nМаълумки, 18 май, якшанба куни қирим халқлари депортация қилинганлигининг 70 йиллиги муносабати билан қирим-татарлари жамоаси Симферополда намойиш ўтказишди. ОАВда берилган хабарларга кўра намойиш тинч ҳолатда бўлиб ўтган.